title: Max Perttula

text: Hän on Suomen ainoa parfymööri. Hajuvesialaa hän on harrastanut lapsesta lähtien. Vuonna 2005 hän perusti pitkäaikaisen harrastuksensa pohjalta ensimmäisen yhtiönsä. Vuosien myötä toiminta kehittyi ammattimaiseksi. Vuonna 2012 Perttula perusti Max Joacim Cosmetics Oy:n. Omaan myyntivalikoimaan kuuluu yli kaksikymmentä erilaista hajuvettä ja parfyymia. Lisäksi Perttula valmistaa tilauksesta ainutkertaisia "Nimikkotuoksuja". Hän on kehittänyt niitä mm. muotisuunnittelija Paola Suhoselle; Ivana Helsinki, Lidl-Suomelle, Suomen Yrittäjäjille, Sinebrychoffin taidemuseolle ja Porin kaupungille. Perttula tuotekehittää ja valmistaa kaikki tuoksut laboratoriossa Helsingissä.


title: Max Perttula

text: Max Perttula ammentaa mielellään tuoksuideat Suomen luonnosta, ja sen pohjalta hän on luonut useita tuoksuja niin omaan valikoimaansa kuin nimikkotuoksuksi tilaajille. Oman valikoiman "maisematuoksuja" ovat mm. +358, Aqua358-Thunderball, 44500-Lake, Heinävesi-Spirit, Helsinki-Spirit, Mugue de Finlande ym. Oman valikoiman parfyymejä ovat mm. MiAmore, AmourCharmant, La magie de Andalouse ja Sofia Kazakov.


title: Max Perttula

text: Vuonna 2015 Max Perttula sai tehtäväkseen luoda tuoksu Jean Sibeliuksen kodin Ainolan puutarhan kukkien inspiroiman naisten hajuveden. Se sai nimekseen L’air d’Ainola. Sen lanseerasivat sellisti Jussi Makkonen ja pianisti Nazig Azezian.


title: Max Perttula

text: Vuonna 2016 Perttula kutsuttiin Helsingin kaupunginmuseon Helsingin hajut- tuoksukokemusnäyttelyn toteuttajaksi. Näyttelyssä kävi yli 80-tuhatta nuusikijaa.


title: Max Perttula

text: Vuonna 2016 Perttula sai tehtäväkseen luoda markkinointituoksu uudelle Nissan GT-R-2017 urheiluautolle Ruotsiin. Autoa ei tuoda virallisesti Suomeen.


title: Max Perttula

text: Nykyisen yhtiön tuotemarkkinointi Suomen rajojen ulkopuolelle alkoi loppuvuodesta 2015. Vuoden 2016 puoliväliin mennessä tuoksuja myydään verkkokaupan, www.maxjoacim.com lisäksi, useissa myyntipisteissä Suomessa ja Tšekin tasavallan Prahassa. Vuonna 2017 Tallink-Silja-laivayhtiö alkoi myydä Max Joacim Cosmetics-brändin kolmea tuoksua kaikissa Helsingistä ja Turusta lähtevissä laivoissaan. Tuoksut ovat naisten raikas ja hienostunut +358-, unisex- saunavihdan tuoksuinen Finlandeol ja miesten vahva, mutta hienostunut 1917-SuomiLeijona.


title: Max Perttula

text: Vuonna 2017 valmistui joukko uusia tuoksuja omaan valikoimaan: K-18 Musk, HelsinkiSpirit Woman ja vanamon tuoksuinen Metsäkukkia, sekä unisex Suopursu. Miesten HelsinkiSpirit sai päivityksen, erikoisaineosana feromoni.


title: Max Perttula

text: Perttulasta tehty Jari Kokon ohjaama dokumenttielokuva "44500 Max" esitettiin ensi kerran Joensuun filmifestivaaleilla vuonna 2010 ja televisiossa Yleisradion kanavalla samana vuonna.


title: Diablada

text: Diablada tai ”Danza de Diablos” () on Andeilla syntynyt perinteinen eteläamerikkalainen tanssi, jolle on ominaista maskeihin ja paholaistyyppisiin asuihin pukeutuneet tanssijat. Diabladassa yhdistyvät espanjalaisen teatteritaiteen ja andikansojen uskonnollisten menojen piirteet kuten Uru-jumala Tiwin (kaivoksissa, järvissä ja joissa oleskeleva suojelusjumala) kunniaksi luotu Llama llama-tanssi sekä aimaralaisten kaivostyöläisten kehittämä rituaali Anchanchu-paholaiselle, jonka henki on läsnä luolissa ja muissa samankaltaisissa paikoissa.


title: Diablada

text: Boliviassa, Chilessä ja Perussa, joissa "Diablada" on merkittävässä osassa tärkeiden festivaalien yhteydessä omaten näin vahvaa isänmaallista tuntua, tanssin alkuperä on väittelynaihe niin historioitsijoiden kuin vallanpitäjienkin keskuudessa.


title: Diablada

text: Myös muualla, kuten Argentiinassa, Yhdysvalloissa ja Itävallassa on löydettävissä Diabladaksi kutsuttuja tansseja. Esimerkiksi Ecuadorissa toteutetaan Diablada pillareñaksi kutsuttua tanssia.


title: Miriam Fried

text: Miriam Fried (s. 9. syyskuuta 1946) on Romaniassa syntynyt viulisti. Hän muutti perheineen Israeliin kaksivuotiaana. Yhdysvaltoihin hän lähti suojelijanaan Isaac Stern. Hän jatkoi opintojaan Ivan Galamianin johdolla Juilliard Schoolissa ja Joseph Gingoldin johdolla Indianan yliopistolla. Hänen käyttämänsä soitin on vuoden 1718 Stradivarius. Hän on naimisissa Paul Blissin kanssa, ja pianisti Jonathan Bliss on hänen lapsensa.


title: Miriam Fried

text: Fried voitti Paganini-kilpailun vuonna 1968.


title: Miriam Fried

text: Orkestereihin, joiden kanssa Fried on soittanut, lukeutuvat Bostonin, Chicagon, Clevelandin, New Yorkin, Philadelphian ja Pittsburghin pääorkesterit, Israelin filharmoninen orkesteri, Lontoon sinfoniaorkesteri, Royal Philharmonic Orchestra ja Wienin sinfoniaorkesteri. Kamarimuusikkona hän on Mendelssohn-jousikvartetin jäsen; hän on myös tehnyt yhteistyötä muiden muassa Isaac Sternin, Pinchas Zukermanin, Garrick Ohlssonin, Nathaniel Rosenin ja miehensä kanssa.


title: Esa Rinne

text: Esa Kullervo Rinne (s. 3. toukokuuta 1943 Äänekoski) on entinen suomalainen kolmiloikkaaja. Hän edusti Äänekosken Urheilijoita, Helsingin Kisa-Tovereita ja Helsingin Kisa-Veikkoja. Häntä valmensi entinen kolmiloikkaaja Tapio Lehto.


title: Esa Rinne

text: Rinne saavutti kaksi SM-hopeaa (1969 ja 1972) sekä neljä pronssia (1968, 1971, 1973 ja 1974). Sisäratojen SM-kisoissa hän voitti kultaa vuonna 1973.


title: Esa Rinne

text: Rinne osallistui kaksiin arvokisoihin: Münchenin olympialaisissa 1972 hän oli karsinnan 17:s ja Rotterdamin EM-hallikisoissa 1973 loppukilpailun 11:s. Rinne edusti Suomea 11 ulkoratojen ja yhdessä sisäratojen maaottelussa vuosina 1966–1974. Hänen ennätyksiään ovat 16,58 m kolmiloikassa vuodelta 1972 ja 731 cm pituushypyssä samalta vuodelta.


title: Esa Rinne

text: w = myötätuulitulos


title: Suokaislakerttunen

text: Suokaislakerttunen ("Poodytes gramineus") on Australiassa ja Papua-Uudessa-Guineassa elävä varpuslintu. Sen elinympäristö käsittää Papua-Uuden-Guinean länsiosan ja Australian itäosasta maan lounaisosaan. Siitä tunnetaan neljä alalajia. John Gould kuvaili lajin holotyypin Tasmaniasta 1845.


title: Uudenguineankaislakerttunen

text: Uudenguineankaislakerttunen ("Poodytes albolimbatus") on Papua-Uuden-Guinean kotoperäinen varpuslintu. Se elää Fly- ja Bensbachjokien keskivaiheilla maan eteläosassa. Luigi D’Albertis ja Tommaso Salvadori kuvailivat lajin holotyypin Timorista 1879.


title: Uudenseelanninkerttunen

text: Uudenseelanninkerttunen ("Poodytes punctatus") on Uuden-Seelannin kotoperäinen varpuslintu. Sen elinympäristö käsittää sekä Pohjois- että Eteläsaaren, Stewart Islandin, Codfishin ja Snaressaaret. Siitä tunnetaan viisi alalajia. Jean René Constant Quoy ja Joseph Paul Gaimard kuvailivat lajin holotyypin Eteläsaarelta 1830.


title: Ylänkökaislakerttunen

text: Ylänkökaislakerttunen ("Cincloramphus macrurus") on Papua-Uuden-Guinean kotoperäinen varpuslintu. Aikaisemmin se luokiteltiin kaislakerttusen alalajiksi. Sen elinympäristö käsittää pääsaaren lisäksi myös Bismarckinsaaret. Siitä tunnetaan seitsemän alalajia. Tommaso Salvadori kuvaili lajin holotyypin Timorista 1876.


title: Isokiurukerttu

text: Isokiurukerttu ("Cincloramphus cruralis") on Australian kotoperäinen varpuslintu. Se elää pääosassa mannerta Kauriin kääntöpiirin eteläpuolella. Nicholas Aylward Vigors & Thomas Horsfield kuvailivat lajin holotyypin Sydneystä 1827.


title: Judo olympialaisissa

text: Judo on ollut kesäolympialaisisten ohjelmassa vuoden 1964 kesäolympialaisista asti. Lajia ei järjestetty seuraavissa kisoissa vuonna 1968, mutta tämän jälkeen se on ollut olympiaohjelmassa yhtäjaksoisesti vuodesta 1972. Naisten judo on ollut mukana olympiaohjelmassa vuodesta 1992 lähtien. Parhaiten menestynyt maa olympialaisten judossa on Japani.


title: Stefan von Gerich

text: Carl Stefan Mikael von Gerich (s. 26. syyskuuta 1951 Helsinki) on entinen suomalainen yleisurheilija, jonka päälaji oli kolmiloikka. Hän edusti Viipurin Urheilijoita.


title: Stefan von Gerich

text: Von Gerich saavutti ulkoradoilla kuusi SM-hopeaa (kolmiloikassa 1974–1978 ja 1980) sekä yhden viestipronssin (4 × 400 metrillä 1975). Hän oli kymmenottelussa kuudes vuonna 1974, korkeushypyssä kuudes samana vuonna sekä pituushypyssä 15:s vuonna 1977. Sisäratojen SM-kisoissa hän voitti kolmiloikassa kultaa vuonna 1981, hopeaa vuonna 1980 sekä pronssia vuonna 1979.


title: Stefan von Gerich

text: Von Gerich edusti Suomea 18 maaottelussa vuosina 1974–1981. Hänen ennätyksiään ovat kolmiloikan 16,32 m vuodelta 1980 ja pituushypyn 727 cm vuodelta 1977. Lisäksi hän hyppäsi parhaimmillaan korkeutta 203 cm vuonna 1974 ja seivästä 440 cm vuonna 1975 sekä otteli kymmenottelussa 7120 pistettä samana vuonna.


title: Stefan von Gerich

text: w = myötätuulitulos


title: Cristian Arrieta

text: Cristian Arrieta (s. 18. syyskuuta 1979 Orlando, Florida, Yhdysvallat) on puertoricolainen jalkapalloilija, pelipaikaltaan oikea laitapuolustaja. Hän edustaa North American Soccer Leaguen Fort Lauderdale Strikersiä ja on pelannut myös Puerto Ricon maajoukkuessa.


title: Cristian Arrieta

text: Arrieta syntyi espanjalais-italialaiseen perheeseen Floridan Orlandossa, muutti alle vuoden ikäisenä Espanjaan ja kahdeksanvuotiaana Italiaan, jossa hän aloitti jalkapallouransa. Hän pelasi runsaan vuosikymmenen ajan useissa Serie C2:n joukkueissa ja kaudella 2006–2007 Serie B:n Leccessä. Arrieta oli yksi "Campioni, il sogno" -tositelevisio-ohjelman voittajista vuonna 2005 ja pääsi palkintona Internazionalen harjoitusleirille.


title: Cristian Arrieta

text: Kaudeksi 2008 Arrieta palasi Pohjois-Amerikkaan ja liittyi USL First Divisionin Puerto Rico Islandersiin, jossa hän osoittautui yhdeksi liigan parhaista pelaajista ja sai mainetta erityisesti hyökkäysominaisuuksistaan. Hän teki esikoiskaudellaan seitsemän maalia, ja hänet valittiin liigan tähdistöjoukkueeseen ja parhaaksi puolustajaksi. Samalla Islanders voitti liigan mestaruuden ja menestyi myös kansainvälisissä kilpailuissa, kun se eteni kauden 2008–2009 CONCACAF Champions Leaguessa välieriin asti.


title: Cristian Arrieta

text: Kaudella 2009 Arrieta paransi edellisen kauden maalisaldoaan kolmella. Hänet valittiin toistamiseen USL First Divisionin tähdistöjoukkueeseen ja parhaaksi puolustajaksi, ja lisäksi koko liigan arvokkaimmaksi pelaajaksi (MVP). Tammi–huhtikuussa 2010 julkaistussa USL First Divisionin Top 25 of the Decade -listalla hänet sijoitettiin 14:ksi.


title: Cristian Arrieta

text: 9. huhtikuuta 2010 Arrieta teki sopimuksen Major League Soccerin tulokasjoukkue Philadelphia Unionin kanssa. Hän debytoi MLS:ssä päivää myöhemmin Unionin historian ensimmäisessä kotiottelussa D.C. Unitedia vastaan ja pelasi kauden aikana kaikkiaan 16 ottelussa, joista 15:ssä hän oli avauskokoonpanossa. Hän menetti paikkansa avauksessa Unionin hankittua Juan Diego Gonzálezin ja Sheanon Williamsin vahvistamaan kehnosti menestyneen joukkueen puolustusta elokuussa 2010. Union vapautti Arrietan sopimuksestaan helmikuussa 2011.


title: Cristian Arrieta

text: Kaudeksi 2011 Arrieta siirtyi synnyinseudulleen Floridaan ja North American Soccer Leaguessa pelanneeseen Fort Lauderdale Strikersiin.


title: Cristian Arrieta

text: Arrieta sai syyskuussa 2010 kutsun Puerto Ricon maajoukkueeseen, jota hänen on Yhdysvaltain kansalaisena mahdollista edustaa asuttuaan Puerto Ricossa kaksi vuotta pelatessaan Puerto Rico Islandersissä. Hän debytoi maajoukkueessa 2. lokakuuta 2010 Karibian-mestaruusturnauksen karsintaottelussa Anguillaa vastaan ja teki ensimmäisen maalinsa kaksi päivää myöhemmin saman kilpailun ottelussa Saint-Martinia vastaan.


title: Vesa Laaksonen

text: Vesa Laaksonen (1947 – 18. tammikuuta 2013) oli suomalainen toimittaja. Laaksonen oli koulutukseltaan yhteiskuntatieteiden maisteri.


title: Vesa Laaksonen

text: Hän aloitti toimittajan uransa vuonna 1967 Yleisradion Nuorten Radiossa. Vuoden 1971 alusta alkaen hän toimitti viiden vuoden ajan ohjelmia näkövammaisille. Vuonna 1975 hän oli mukana käynnistämässä Yleisradion ensimmäisen paikallisradion (nykyisin maakuntaradion) Ylen aikaisen toimintaa. Laaksonen työskenteli Ylen Aikuisopetustoimituksessa, TV-uutistoimituksessa, Kotimaan Katsauksessa sekä teki useita tv-dokumentteja eri aiheista.


title: Vesa Laaksonen

text: Laaksonen oli työryhmässä, jonka tehtävänä oli pohtia kansalaisjournalismin toteuttamista Yleisradiossa. Tämän työryhmän työn perusteella käynnistyi Kansalaisradio ja Laaksonen toimi useita vuosia sen tuottajana. Vuodesta 1995 lähtien hän toimi Ylen Turun Radiossa maakuntaradion päällikkönä. Hän oli jäsenenä työryhmässä, joka toteutti alueellisen tv-uutiskokeilun aloittamisen.


title: Vesa Laaksonen

text: Hän toimi radio- ja tv-työn opettajana Laajasalon opistossa. Tämän lisäksi hän on veti Yleisradiossa kymmeniä ohjelmantekoon valmistavia kursseja. Laaksonen oli toimittajana erikoistunut lääketieteeseen ja toimi Lääketieteen toimittajien yhdistyksen hallituksen jäsenenä ja puheenjohtajana. Hän oli myös Suomen Tiedetoimittajien Liiton jäsen. Turussa hän toimi Varsinais-Suomen alueellista kehittämistä pohtivan toimikunnan jäsenenä.


title: Vesa Laaksonen

text: Laaksonen oli kahdeksan vuotta Kirkon Tiedotuskeskuksen toimikunnan jäsen. Laaksonen oli monta vuotta Kirkon tiedonvälityspalkintotoimikunnan jäsen ja puheenjohtaja. Laaksonen toimi myös Raision seurakunnan tiedotustoimikunnan jäsenenä.


title: Love Never Dies

text: Love Never Dies on Sir Andrew Lloyd Webberin jatko-osa The Phantom of the Opera -musikaalille. Love Never Dies sai ensi-iltansa Lontoon West Endissä 9.3.2010 Adelphi Theatressa.


title: Love Never Dies

text: Lloyd Webber kehitteli jatko-osaa The Phantom of the Operalle 15 vuotta. Love Never Dies -musikaalin tapahtumat sijoittuvat Coney Islandille, noin kymmenen vuoden päähän The Phantom of the Operan tapahtumista. Mukana ovat Phantomista tutut hahmot.


title: Hans-Jürgen Kreische

text: Hans-Jürgen Kreische (s. 19. heinäkuuta 1947) on saksalainen jalkapallovalmentaja ja entinen DDR:n maajoukkuepelaaja.


title: Hans-Jürgen Kreische

text: Kreische pelasi koko uransa kotikaupunkinsa Dynamo Dresdenissä, jossa voitti hän DDR-Oberligan viidesti ja FDGB-Pokalin kahdesti. Kreische oli liigan paras maalintekijä 1971, 1972, 1973 ja 1976, minkä lisäksi hän on 127 maalillaan Oberligan kaikkien aikojen kuudenneksi paras maalintekijä. Hänet valittiin myös DDR:n parhaaksi pelaajaksi 1973.


title: Hans-Jürgen Kreische

text: Kreische pelasi DDR:n maajoukkueessa 50 maaottelua, joissa hän teki 25 maalia. Hän oli mukana 1974 MM-kisoissa ja voitti olympiapronssia Münchenin olympialaisissa 1972.


title: Hans-Jürgen Kreische

text: Pelaajauran päättymisen jälkeen Kreische toimi Dynamo Dresdenin nuorisojoukkueissa valmentajana ja oli edustusjoukkueen päävalmentajan kaudella 1995–1996. Hän toimi myös Dresdner SC:n päävalmentajana 2000–2001.


Turoimmat keräilyharvinaisuudet & Elämää suuremmat santapaperit on huumorirock-yhtye Turo's Hevi Geen vuonna 1992 ilmestynyt kokoelma-albumi. Se sisältää yhtyeen kappaleita vuosilta 1989–1991.


title: 20 Turo’s Hevi Geetä

text: 20 Turo's Hevi Geetä (20 kovinta) on huumorirock-yhtye Turo's Hevi Geen vuonna 1997 ilmestynyt kokoelma-albumi. Se sisältää yhtyeen kappaleita vuosilta 1989–1997.


title: Hyrkkölä

text: Hyrkkölä on kylä Pusulassa Lohjalla. Kylässä sijaitsee Arimaan kartano, jonka yhteydessä vuosina 1864–1918 toimi Ariman lasitehdas. Kartano muodostettiin 1870-luvulla Hyrkkölän Klemelän, Kollin ja Haikon taloista kylän takamaille Ariman lasitehtaan ympärille Arimaa-järven rannalle. Kartanoon kuulumattomia Hyrkkölän vanhoja taloja ovat Saksa, Röysti, Mölkkäri, Varvari ja Saarijärvi.


title: Hyrkkölä

text: Pieni osa Hyrkkölästä kuuluu myös Someron itäosaan Somerniemeen. Someroon Hyrkkölän kylästä 1970-luvulla liitetty osa koostuu muutamista tiloista. Alueella on vain kaksi asukasta.


title: Tuplaturo

text: Tuplaturo (40 kovinta hittiä) on Power -levy-yhtiön vuonna 2000 julkaisema Turo's Hevi Gee -kokoelma-albumi. Se sisältää yhtyeen 40 tunnetuinta kappaletta.


Tuplaturo


title: 20 turointa

text: 20 turointa on Poptorin vuonna 2000 julkaisema Turo's Hevi Gee -kokoelma-albumi. Se sisältää samat kappaleet kuin Powerin julkaiseman Tuplaturon ensimmäisellä levyllä. Levynkannen kuvat ovat valokuvataiteilija Juha Metson kuvaamia.


title: 20 vielä turompaa

text:
20 vielä turompaa on Poptorin vuonna 2000 julkaisema Turo's Hevi Gee -kokoelma-albumi. Se sisältää samat kappaleet kuin Powerin julkaiseman
Tuplaturon toisella levyllä. Levynkannen kuvat ovat valokuvataiteilija Juha Metson kuvaamia.


title: Dietmar Zeman

text: Dietmar Zeman (s. 31. maaliskuuta 1932 Wien) on itävaltalainen fagotisti. Hän työskenteli Wienin filharmonikkojen kanssa vuosina 1955–1990. Hän teki Mozartin fagottikonsertosta Karl Böhmin johtaman levytyksen, joka on saatavilla Deutsche Grammophon -levymerkillä.


title: Kaikkien aikojen parhaat (Turo’s Hevi Gee)

text: Kaikkien aikojen parhaat on huumorirock-yhtye Turo’s Hevi Geen kokoelma-albumi, joka julkaistiin vuonna 2010 levymerkillä Edel Records.


title: Oulujoen vaakuna

text: Oulujoen vaakuna oli Oulujoen kunnan tunnus. Vaakunan aihe on peräisin pitäjän vanhasta sinetistä, jossa aaltokoroinen hirsi viittaa Oulujokeen, josta pitäjäkin oli saanut nimensä.


title: Oulujoen vaakuna

text: Vaakunan selitys on ”sinisessä kentässä reunoihin ulottuva verkko, jonka päälikkeenä aaltokoroinen hirsi; kaikki hopeaa.” Vaakunan on suunnitellut Olof Eriksson, ja Oulujoen kunnanvaltuusto hyväksyi sen kokouksessaan 18. kesäkuuta 1952. Sisäasiainministeriö vahvisti vaakunan käyttöön 5. elokuuta samana vuonna.


title: Oulujoen vaakuna

text: Vaakuna jäi epäviralliseksi kotiseutuvaakunaksi 1965, kun Oulujoen kunta liitettiin pääosin Ouluun.


title: Conklin

text: Conklin on 372 asukkaan (2008) taajama Kanadassa, Albertan provinssissa, Wood Buffalon kunnassa. Conklin sijaitsee maantietä pitkin noin 140 kilometriä etelään Fort McMurraysta. Alberta Highway 881 tien varrella. Historiallisesti alue on ollut tärkeä turkiskaupan keskus ja nykyisinkin alueella sijaitsee minkkitarhoja. Conklin sijaitsee kaukana muista kunnan asutuskeskuksista ja sen väestöstä suuri osa on métis intiaanien jälkeläisiä.


title: Castle (televisiosarja)

text: Castle on yhdysvaltalainen draamakomediasarja, jota esitettiin yhdysvalloissa vuosien 2009–16 aikana. Sarjan on luonut Andrew W. Marlowe ja sen tuottajina toimivat ABC Studios ja Beacon Pictures.


title: Castle (televisiosarja)

text: "Castle" seuraa kuuluisan rikoskirjailijan Richard Castlen (Nathan Fillion) ja NYPD:n henkirikosetsivä Kate Beckettin (Stana Katic) elämää heidän ratkoessaan erilaisia rikoksia New Yorkissa. Aluksi Beckett ei ole tästä mielissään, mutta ajan kuluessa heidän tunteensa toisiaan kohtaan lämpenevät. Yleisesti sarja keskittyy niin päähenkilöiden kehittyvään romanssiin kuin Beckettin äidin murhaajan selvittämiseen.


title: Castle (televisiosarja)

text: Suomessa sarjaa on esitetty Nelonen ja Hero-kanavilla 28. huhtikuuta 2010 lähtien.


title: Castle (televisiosarja)

text: Toukokuussa 2016 ilmoitettiin sarjan peruuttamisesta kahdeksannen tuotantokauden jälkeen.


title: Castle (televisiosarja)

text: "Castle" seuraa kuuluisan rikoskirjailija Richard Castlen elämää tämän päätettyä kirjasarjansa sen päähenkilön kuolemaan. Castle pääsee NYPD:n henkirikosetsivä Kate Beckettin matkaan tutkimaan kopiomurhaajan tapauksessa, jossa murhaaja imitoi Castlen kirjoissa tapahtuneita murhia. Castle, joka kiinnostuu Beckettista potentiaalisena hahmona uudelle kirjasarjalleen, käyttää yhteyksiään kaupunginjohtajaan ja saa luvan alkaa seurata Beckettin tiimin murhatutkimuksia. Beckett ei alun perin lämpeä Castlen idealle, mutta lopulta hyväksyy tämän osana tiiminsä tutkimuksia.


title: Bagrationit

text: Bagrationit () oli Georgian hallitsijasuku vuodesta 575 vuoteen 1810. Guaram I Kurapalate oli suvun ensimmäinen ruhtinas. Bagrationit nousivat varsinaiseen valtaan valloitettuaan alueitaan takaisin arabeilta 800-luvulla. Suvun alkuperä on kiistanalainen.


title: Hyvästi, Dolores Haze

text: Hyvästi, Dolores Haze on Johanna Kurkelan vuonna 2010 julkaistu neljäs studioalbumi.


title: Hyvästi, Dolores Haze

text: Albumin ensimmäisenä singlenä julkaistiin kappale "Rakkauslaulu", jonka on säveltänyt Lauri Ylönen ja sanoittanut Paula Vesala. Kappaleen sello-osuudet soittaa Apocalyptican Eicca Toppinen. Seuraavia singlekappaleita olivat "Tuo se mulle" ja "Ainutlaatuinen". Albumin ovat tuottaneet Sampo Haapaniemi ja Markus Koskinen.


title: Hyvästi, Dolores Haze

text: "Hyvästi, Dolores Haze" nousi ensimmäisellä listaviikollaan (viikolla 15/2010) Suomen virallisen albumilistan kärkeen. Albumia on myyty yhteensä yli 20 000 kappaletta, kultalevyyn oikeuttava määrä.


title: Hyvästi, Dolores Haze

text: Levyllä vierailee muun muassa Nightwishin kanssa yhteistyötä tehnyt brittiläinen muusikko Troy Donockley. Donockley soittaa säkkipillejä kappaleessa "Satojen merien näkijä", jonka on säveltänyt ja sanoittanut Tuomas Holopainen, Nightwishin kosketinsoittaja-säveltäjä.


title: Hyvästi, Dolores Haze

text: Albumin tekoa esiteltiin Yle Teeman "Näin se tehtiin" -sarjan jaksossa, joka esitettiin ensimmäisen kerran maaliskuussa 2011.


title: Phil Taylor (darts)

text: Philip Douglas ”Phil” Taylor (s. 13. elokuuta 1960 Burslem, Stoke-on-Trent, Yhdistynyt kuningaskunta) on englantilainen dartsinpelaaja. Vuosina 1991–2013 hän voitti 16 maailmanmestaruutta ja oli menestynein heittäjä. Pelaajana Taylorin lempinimi on ”The Power”.


title: Phil Taylor (darts)

text: Vaatimattomissa oloissa varttunut Taylor aloitti dartsin pelaamisen melko myöhään, 1980-luvun puolivälissä eli noin 26-vuotiaana. Joka tapauksessa Taylorin asuinalueelle pubin nimeltä The Crafty Cockney perustanut moninkertainen maailmanmestari Eric Bristow uskoi häneen niin, että motivoinnin lisäksi lainasi hänelle vuonna 1988 harjoitteluun ja kilpailemiseen 10 000 puntaa, jotka Taylor maksoi ensimmäisistä palkintorahoistaan takaisin. Motivointi oli ajoittain tylyä, mutta tuotti kuitenkin tulosta. Jo vuonna 1990 Taylor pääsi pelaamaan MM-turnaukseen (silloinen BDO:n Embassy) ja voitti finaalissa Bristowin erin 6–1. 1992 Taylor menetti mestaruutensa Dennis Priestleylle, voittaen sen takaisin seuraavan vuonna 1993. Tämä oli viimeinen yhdistetty mestaruus, jonka jälkeen Taylor lähti 15 muun huippupelaajan kanssa BDO:sta ja perusti uuden liiton, "World Darts Councilin" (myöhemmin PDC).


title: Phil Taylor (darts)

text: Vuonna 1995 Taylor sai ensimmäisen World Matchplayer -voiton. Vuonna 1999 Taylor kohtasi haasteottelussa hollantilaisen BDO:n mestarin Raymond van Barneveldin. Taylor voitti tämän "Vuosisadan ottelun" pelein 21-10 ja on tosiasiassa hallinnut nykydartsia suvereenisti joistain takaiskuista huolimatta. Vuosina 1995–2002 Taylor voitti kaikki PDC:n maailmanmestaruuskilpailut. Lisää seurasi 2004–2006. Seuraavana vuonna Taylor kärsi hänelle huonosta pelikunnosta, häviten 2007 MM-finaalissa van Barneveldille, Las Vegasin 1. kierroksella Mark Dudbridgelle ja Terry Jenkinsille World Matchplayn semifinaaleissa. Mutta 2008 tikkojen vaihdon myötä hän alkoi taas menestyä ja 2009–2010 hän voitti taas – paljon muun ohella – PDC:n mestaruuden. Vuonna 2010 Taylor vei nimiinsä neljä muutakin merkittävää kilpailua: "World Matchplay, UK Open, Premier League Darts ja European Championship."


title: Phil Taylor (darts)

text: Taylor on oman ilmoituksensa mukaan ensimmäinen dartsinpelaaja, jonka kilpailuansioiden yhteissumma ylitti miljoona puntaa ja Darts Databasen mukaan edelleen ainoa, joka 2010 alkuun mennessä oli ansainnut yli 500 000 puntaa. Edelleen oman ilmoituksensa mukaan Taylor ansaitsi vuoden 2008 aikana 770 000 puntaa. PDC:n Premier Leaguen televisioidussa ottelussa John Partia vastaan 2009 Taylor saavutti ennätyksellisen heittokeskiarvon 116,01, ylitettyään jo sitä ennen otteluissa toistuvasti 110 pisteen keskiarvon.


title: Phil Taylor (darts)

text: Tikkoina Taylor käytti 2010 alussa 26-grammaisia, John Lowen klassikkotikkoja muistuttavia nimikkotikkojaan, Unicornin "The Power Phase 5:ia". Sitten 1990 Taylor on vaihtanut käyttämiään tikkoja viidesti ja niiden yleismuotoa kolmasti. Hänen heittorytminsä on silmiinpistävän hidas ja -tekniikkansa sikäli poikkeuksellinen, että tikat jäävät säännönmukaisesti tauluun roikkumaan, toisin sanoen sulka kärkeä alemmas. Huolimatta aiemmista ilmoituksistaan lopettaa mahdollisesti 2012, Taylor on sittemmin asettanut tavoitteekseen voitaa 20 (PDC:n) maailmanmestaruutta ennen kuin täyttää 55.


title: Phil Taylor (darts)

text: Kilpailumenestyksen ohella Taylor on ollut ennennäkemättömän tuottelias myös nopeimpien mahdollisten 501-pelien, eli 9 tikan pelien teossa. Hänen ensimmäinen televisioitu 9 tikan pelinsä onnistui PDC:n World Matchplayn neljännesfinaalissa 2002 Chris Masonia vastaan. Toisen kerran hän onnistui 2004 UK Openissa Matt Chapmania vastaan. Kolmas onnistui jälleen UK Openissa Roland Scholtenia vastaan 2005.


title: Phil Taylor (darts)

text: Neljännestä 9 tikan pelistään vuoden 2007 International Darts Leaguessa palkinnoksi saamansa henkilöauton hän lahjoitti tuttavapariskunnalleen, joka oli menettänyt oman autonsa kolarissa. Myöhemmin samana vuonna, 2007 UK Openissa Taylor onnistui viidennen kerran.


title: Phil Taylor (darts)

text: 7. kesäkuuta 2008 Jamie Harveytä vastaan UK Openissa heitetty 9 tikan peli oli kuudes televisioidussa kilpailussa tehty ja toi Taylorille 25 000 puntaa. (23. maaliskuuta 2008 Taylor heitti James Wade -ottelun lämmittelyssä 9 tikan pelin, mutta vaikka tapahtuma kuvattiin, sitä ei pidetä virallisena.)


title: Phil Taylor (darts)

text: Seitsemäs onnistuminen nähtiin 2009 Championship Leaguessa.


title: Phil Taylor (darts)

text: 24. toukokuuta 2010 PDC:n Valioliigan finaaliottelussa maanmiestään James Wadea vastaan Taylor teki historiaa heittämällä yhden ottelun aikana kaksi 9 tikan peliä (ottelun 2. ja 15. peli). Nämä olivat Taylorille kahdeksas ja yhdeksäs täydellinen peli.


title: Phil Taylor (darts)

text: 16. helmikuuta 2012 nähtiin kymmenes onnistuminen Premier Leaguen ottelussa Kevin Painteria vastaan.


title: Phil Taylor (darts)

text: Taylorilla on vaimonsa Yvonnen kanssa neljä lasta. Tahra Taylorin maineessa, joka ehkä on syynä siihen, ettei häntä menestyksestään huolimatta ole vieläkään aateloitu (kuten esim. edeltäjäänsä Eric Bristowia) on 1999 lokakuussa sattunut tapaus, joka toi Taylorille tuomion kahden naispuolisen fanin ahdistelusta ja oli vähällä aiheuttaa avioeron. Taylor on kiistänyt syytöksen, mutta 2001 Taylorille esitetty MBE suositus vedettiin takaisin.


title: Phil Taylor (darts)

text: Lähde:


title: Phil Taylor (täsmennyssivu)

text: Phil Taylor voi tarkoittaa seuraavia henkilöitä


title: Suomen PEN

text: Suomen PEN - Finlands PEN ry on vuonna 1928 perustettu kirjailijoiden kansainvälinen sananvapausjärjestö. Se on osa yli 100 maassa toimivaa PEN Internationalia, joka on maailman suurin kirjallisuusjärjestö ja yksi maailman vanhimpia kansalaisjärjestöjä. Peruskirjansa mukaisesti PEN puolustaa ja edistää kirjallisuutta sekä taiteen- ja ilmaisunvapautta kaikkialla maailmassa.


title: Suomen PEN

text: Suomen PEN puolustaa erityisesti pienten ja uhattujen kielten ja kulttuurien asemaa. Se seuraa kirjailijoiden sananvapauden tilaa kotimaassa ja ulkomailla, julkaisee kaunokirjallisia ja muita kirjoituksia verkkosivuillaan ja PEN-vuosikirjassa, järjestää kirjallisuustapahtumia sekä esitelmä- ja keskustelutilaisuuksia, tekee kannanottoja ja tukee kunniajäseniksi valitsemiaan, mielipiteidensä vuoksi vainottuja kirjailijoita sekä muita Suomessa asuvia, tukea tarvitsevia kirjoittajia.


title: Suomen PEN

text: Toiminnallaan Suomen PEN lisää eri väestöryhmien osallisuutta ja osallistumista kulttuuriin ja edistää kulttuuristen oikeuksien toteutumista sekä mahdollisuutta ylläpitää ja kehittää sekä levittää omaa kulttuuria. Lisäksi Suomen PEN on mukana yhteiskunnassa osaltaan takaamassa kirjallisen kulttuurin perustan jatkuvuutta ja elinvoimaisuutta. Suomen PEN osallistuu Kansainvälisen PEN:in toimintaan kansainvälisissä kokouksissa ja olemalla yhteistyössä muiden maiden PEN-keskusten kanssa.


title: Suomen PEN

text: Sananvapauskysymykset ovat muuttuneet tiedonvälityksen pirstaloitumisen, sosiaalisen median kasvun ja globalisaation vuoksi yhä monimutkaisemmiksi. Voimistunut nationalismi, poliittinen polarisaatio ja uskonnollisten ääriliikkeiden nousu ovat korostaneet neutraalin, neuvottelevan välitystoiminnan merkitystä. Kansainvälisen PEN:in ja Suomen PEN:in yhteisenä tavoitteena on luoda konfliktitilanteissa propagandasta vapaita keskusteluareenoita.


title: Suomen PEN

text: Suomen PEN:istä on tullut luotettu kansainvälinen toimija, jonka panos kirjailijoiden sananvapauskysymyksissä on tunnustettu sekä PEN-yhteisössä että sen ulkopuolella. Vuosi 2018 on Suomen PEN:in 90. toimintavuosi, ja juhlavuotta juhlistetaan monin eri tavoin.


title: Suomen PEN

text: Suomen PEN:in jäsenmäärä 31.12.2017 oli 381 jäsentä. Suomen PENin jäseneksi voi hakea jokainen Suomen Kirjailijaliittoon, Finlands Svenska Författareföreningeniin, Suomen Näytelmäkirjailijaliittoon, Finlands Svenska Dramatikerförbundiin tai Suomen Arvostelijain liittoon kuuluva.


title: Suomen PEN

text: Suomen PEN perustettiin vuonna 1928 kirjailija Aino Kallaksen aloitteesta. Viron suurlähettilään ja kirjailijan Oskar Kallasin puoliso Aino Kallas asui Lontoossa vuosina 1922–1934. Hän liittyi vuonna 1921 perustettuun Lontoon PEN-klubiin ja ehdotti klubin perustamista myös Suomeen. Kallas otti yhteyttä myös Kirjailijaliittoon, jossa asiaa teoriassa kannatettiin. Ensimmäinen epävirallinen kokous oli lokakuussa 1927 ja paikalla 34 jäsentä. Perustajajäseniä olivat muun muassa Kersti Bergroth, Otto Manninen, Anni Swan, V. A. Koskenniemi, F. E. Sillanpää ja monet muut suomalaisen kirjallisuuden keskeiset vaikuttajat. Myös kustantajat, etenkin WSOY:n Jäntit ja Otavan Reenpäät, olivat aktiivisesti mukana. Ruotsin Penin mukaan laadittiin säännöt, jotka vahvistettiin toukokuun 26. päivänä 1928. Tämä on siis Suomen Penin virallinen syntymäpäivä.


title: Suomen PEN

text: Vuonna 2012 ilmestyi Suomen PENin ensimmäinen vuosikirja, Vapaasanakirja. Kirjassa on kaunokirjallisia tekstejä, esseitä, sarjakuvia ja muita kirjoituksia. Julkaisusarja on kolmikielinen (suomi, ruotsi, englanti).


title: Suomen PEN

text: Suomen PENin verkkosivuilla julkaistaan säännöllistä Vapaa sana -kirjoitussarjaa, jossa vierailevat ulkomaiset ja kotimaiset kirjoittajat käsittelevät sananvapautta eri näkökulmista. Sarja on myös käännösrunouden julkaisukanava.


title: Suomen PEN

text: Suomen PEN osallistuu vuosittain lukuisiin kirjailijoiden sanavapautta koskeviin keskustelutilaisuuksiin.


title: Suomen PEN

text: Suomalaisia kustantajia kannustetaan mukaan PEN Internationalin Publishers Circle -toimintaan. Vuonna 2013 alkanutta Turkki-yhteistyötä Toimittajat ilman rajoja -järjestön kanssa jatketaan. Suomen PENillä on edustaja ja varaedustaja Ulkoasiainministeriön ihmisoikeusasiain neuvottelukunnassa.


title: Suomen PEN

text: Tärkeänä painopistealueenaan Suomen PEN pitää International Cities of Refuge Network – ICORN-turvakaupunkikirjailijaresidenssin saamista Suomeen. Kaikissa muissa Pohjoismaissa tällainen kirjailijaresidenssi – tai useampia residenssejä – toimii.


title: Suomen PEN

text: Suomen PEN järjestää vuosittain Sanavapausgaalan marraskuussa.


title: Suomen PEN

text: Suomen PEN jakaa vuosittaisen sananvapauspalkinnon. Palkinnolla nostetaan esiin ajankohtaisia sananvapauskysymyksiä ja ilmaisunvapautta esimerkillisellä tavalla puolustaneita toimijoita. Vuonna 2012 sen sai sarjakuvataiteilija Ville Ranta, vuonna 2013 silloinen Baltic Circle -teatterifestivaalin johtaja Eva Neklyaeva, vuonna 2014 toimittaja Kimmo Oksanen, vuonna 2015 yhteisöpedagogi Abdirahim ”Husu” Hussein ja vuonna 2016 kustantaja, kirjailija Matti Suurpää. Vuoden 2017 sanavapauspalkinnon sai Sunniva Drake ja vuoden 2018 Kai Ekholm.


title: Suomen PEN

text: Suomen PEN tekee sananvapausyhteistyötä Kansallisen Audiovisuaalisen Instituutin Mediataitoviikon ja sen yhteistyökumppaneiden kanssa.


title: Suomen PEN

text: Kansainvälinen yhteistyö on keskeinen osa Suomen PENin toimintaa. Suomen PENillä on muiden Pohjoismaiden kanssa perinteisesti merkittävä rooli PEN Internationalin toiminnassa. Suomen PENin edustajat osallistuvat vuosittain PEN Internationalin kongresseihin. PEN International on lisännyt jäsenmaiden alueellisten verkostojen toimintaa ja eri maiden PEN- keskusten kahdenkeskistä yhteistyötä. Lisäksi Suomen PEN on mukana PEN European Networkin sekä pohjoismaisten PEN-keskusten yhteistyöverkostossa. Venäjänkielisiin alueisiin panostaminen on tärkeää Suomen PEN:in sananvapaustyössä.


title: Suomen PEN

text: Kieli- ja käännöskomitea keskittyy kieliin ja kääntämiseen liittyviin kysymyksiin sekä siihen, miten ne vaikuttavat kirjoittajiin ja lukijoihin. Komitea edistää kielten ja kulttuurien vuoropuhelua ja toimii pienten ja huonossa asemassa olevien kielten tukemiseksi. Suomessa Kieli- ja käännöskomitea puolustaa erityisesti suomalais-ugrilaisten kielten uhattua asemaa ja saamelaisten kielellisiä oikeuksia. Se pyrkii parhaansa mukaan tukemaan myös muita Suomessa puhuttuja kieliä. Kieli- ja käännöskomitea järjestää kirjallisuustapahtumia, keskustelutilaisuuksia ja julkaisee erikielisiä tekstejä Suomen PEN:in Vapaa sana -kirjoitussarjassa.


title: Suomen PEN

text: Gironan julistuksen periaatteiden mukaisesti PEN puolustaa ihmiskunnan monikielisyyttä ja kielellisiä oikeuksia kaikkialla maailmassa. Erityisesti edistetään pieniä, uhattuja kieliä ja pienten kielialueiden kirjallisuuden kääntämistä. Suomen PENin Kieli- ja käännöskomitea julkaisee vuoden 2018 aikana käännöksiä ja muita kirjoituksia Vapaa sana -verkkokirjoitussarjassa sekä juhlavuoden julkaisussa. Kansainvälisessä PEN-yhteistyössä Kieli- ja käännöskomitea pitää erityisesti esillä suomalais- ugrilaisten kielten ja saamen kielen asemaa. Pohjoismais-baltialainen yhteistyö sekä saamen kielen erityisaseman tukeminen ovat komitean painopisteitä.


title: Suomen PEN

text: Naiskomitea kartoittaa kirjoittaviin naisiin liittyviä erityisiä sananvapaudellisia kysymyksiä ja pyrkii omalta osaltaan vaikuttamaan maailman kirjoittavien naisten asemaan. Komitea toimii ympäri Suomen ja järjestää kirjallisia iltoja, seminaareja, tapaamisia ja mielenosoituksia tarpeen mukaan, kirjoittaa vainotuille kirjailijoille vankiloihin, kampanjoi vainottujen naiskirjailijoiden puolesta ja järjestää kirjallisuustapahtumia, kuten vuotuisen ystävänpäiväklubin sekä Ainon nimipäivät toukokuussa Aino Kallaksen kunniaksi.


title: Suomen PEN

text:
2000-luvulla Vangittujen kirjailijoiden komitean tietoon on vuosittain tullut noin 1100 kirjailijaan kohdistuvaa rikkomusta. Työnsä takia vuosittain tapetaan kymmenittäin kirjailijoita ja toimittajia. Kirjoitustensa takia pidätettyjä on yli sata vuodessa. Suomen PENin kunniajäseniksi valittiin vuonna 2010 iranilainen journalisti ja juristi Nasrin Sotoudeh ja ruotsalais-eritrealainen journalisti ja näytelmäkirjailija Dawit Isaac. Valko-Venäjän PENin entinen puheenjohtaja Vladimir Nekljajev on yhä Suomen PENin kunniajäsen. Hän on myös Suomen PENin entinen turvakaupunkikirjailija. 2012 valittu kunniajäsenemme, runoilija ja ihmisoikeusaktivisti Aron Atabek on yhä vangittuna Kazakstanissa. Suomen PEN seuraa myös saudiarabialaisen vangitun kirjailijan Raif Badawin tilannetta.
Kunniajäsenten ja muiden vangittujen kirjailijoiden puolesta kampanjoidaan vetoomuksin ja ottamalla yhteyttä viranomaisiin kotimaassa ja ulkomailla. PEN tapaa ulkoasianministeriön edustajia ja muita viranomaisia ja keskustelee erityisesti adoptiovankien tilanteesta. PENin edustajat raportoivat ympäri maailmaa tapahtuvista kirjailijoiden ja toimittajien murhista, kidutuksista, katoamisista, pahoinpitelyistä ja uhkailuista. Kansainvälisiä raportteja seuraamalla Suomen PENin Vangittujen kirjailijoiden komitea nostaa tapauksia julkiseen keskusteluun ja jakaa tietoja eteenpäin tiedotusvälineille, ihmisoikeustoimijoille ja muille kansalaisjärjestöille.


title: Suomen PEN

text: PEN Internationalin Kansainvälinen Rauhankomitea perustettiin vuonna 1984, aikana, jolloin kirjoittajat kokivat erityisen tärkeäksi tehdä yhteistyötä kylmän sodan jakaman idän ja lännen välillä. Komitean perustajajäsenet tunnistivat tarpeen tuoda kirjailijoita yhteen ideoiden ja ajatusten vaihtamiseksi, etenkin kun useimmat muut ovet suljettiin. Kansainvälinen Rauhankomitea järjestää vuosittain Slovenian Bledissä konferenssin, jossa PEN- kirjailijat ympäri maailmaa kokoontuvat keskustelemaan konfliktien, rauhan ja ilmaisunvapauden kysymyksistä ja luomaan tilaa keskustelulle kaikkialta maailmasta ja erityisesti konfliktialueilta saapuvien kirjailijoiden välille.


title: Suomen PEN

text: Suomen PEN:in Rauhankomitea pyrkii edistämään rauhantyötä, ilmaisunvapautta ja kansainvälistä yhteistyötä järjestämällä keskustelutilaisuuksia, tapahtumia ja tekemällä yhteistyötä muiden alan organisaatioiden kanssa. Rauhankomitea järjestää mahdollisuuksia kommunikaatioon eritaustaisten kirjailijoiden ja muiden tahojen välillä, ja tarjoaa siten mahdollisuuksia keskinäisen yhteisymmärryksen ja tiedon lisäämiseen.


title: Suomen PEN

text: Suomen PEN:in vuosikokouksessa 2017 perustettu Tietokirjoittajien ja tutkijoiden komitea on tiettävästi ainoa laatuaan PEN-keskusten joukossa. Komitean syntyyn vaikutti PEN:issäkin kuultu tieteentekijöiden huoli kaventuvasta sananvapaudesta ja tutkimustyön edellytysten heikkenemisestä. Komitea tulee työskentelemään tiedon vapauden ja saavutettavuuden puolesta PEN:in peruskirjan mukaisesti vuonna 2018. Komitean syntyyn johti yhteistyö Tiedonjulkistamisen neuvottelukunnan (TJNK) kanssa. TJNK:n tiedotteessa 16.2.2017 todetaan, että yhteistön tavoitteena on ”luoda verkosto, joka tukee yksittäisiä tutkijoita, (tieto)kirjailijoita ja toimittajia kohtaamaan heidän saamansa häiritsevä palaute – jopa vihapuhe – ja auttaa heitä välttämään pelkoon perustuva itsesensuuri”.Puheenjohtaja


title: Suomen PEN

text: Venla Hiidensalo


title: Suomen PEN

text: Varapuheenjohtaja


title: Suomen PEN

text: Veera Tyhtilä


title: Suomen PEN

text: Johtokunnan jäsenet


title: Suomen PEN

text: Mojibur Doftori, Vilja-Tuulia Huotarinen, Leena Parkkinen, Johanna Sillanpää, Oula Silvennoinen, Lotta Sonninen, Hannele Mikaela Taivassalo


title: Sahlberg

text: Sahlberg on muun muassa seuraavien suomalaisten henkilöiden sukunimi:


title: Pariisi–Roubaix 2010

text: Pariisi–Roubaix 2010 oli järjestyksessään 108. maantiepyöräilyn Pariisi–Roubaix-kilpailu. Se käytiin 259 kilometrin reitillä Compiègnesta Roubaix'hin 11. huhtikuuta 2010. Reitti sisälsi 27 mukulakivijaksoa yhteispituudeltaan 52,9 kilometriä.


title: Pariisi–Roubaix 2010

text: Fabian Cancellara voitti kilpailun karattuaan muilta kärkiajajilta noin 50 kilometriä ennen maalia. Hän voitti kilpailun kahden minuutin erolla toiseksi sijoittuneeseen Thor Hushovdiin, joka kukisti loppukirissä Juan Antonio Flechan.


title: Pariisi–Roubaix 2010

text:
Lähde: Yle
Lähde: letour
Kilpailussa oli mukana kaikkiaan 25 joukkuetta.


title: Philip Larsen

text: Philip Elzer Gade Larsen (s. 7. joulukuuta 1989 Esbjerg) on tanskalainen jääkiekkopuolustaja. Hän pelaa kaudella NHL-joukkue Vancouver Canucksissa.


title: Philip Larsen

text: Larsen pelasi jo 15-vuotiaana Ruotsissa Rögle BK:n junioriakatemiassa. Tätä ennen hän pelasi tanskalaisessa Esbjergissä. Röglessä hän pelasi ensimmäiset ottelut Allsvenskanissa jo kaudella 2005–2006. Tämän jälkeen Larsen siirtyi Elitserienissä pelaavaan Frölundaan.


title: Philip Larsen

text: Larsen pelasi monta kautta Frölundassa ja vakiinnutti paikkansa edustusjoukkueessa kaudella 2008–2009, jolloin hän muun muassa voitti joukkueen puolustajien +/– -tilaston. Tätä ennen hän oli hakenut peliaikaa Borås HC:stä. Hän voitti Ruotsin-vuosinaan muun muassa kaksi kertaa J20 SuperElit -mestaruuden. Huhtikuussa 2009 Larsen teki kolmen vuoden sopimuksen hänet varanneen Dallas Starsin kanssa.


title: Philip Larsen

text: Tästä huolimatta kahden kuukauden päästä Stars lainasi Larsenin takaisin Frölundaan, jossa hän pelasi kauden 2009–2010. Frölundan tiputtua pudotuspeleistä Stars kutsui Larsenin joukkueeseen. Hän debytoi NHL:ssä huhtikuussa Anaheim Ducksia vastaan. Larsen sai jääaikaa noin 11 minuuttia ja +/– -tilastoonsa yhden plussan. Samalla hänestä tuli ensimmäinen tanskalainen puolustaja, joka on pelannut NHL:ssä.


title: Philip Larsen

text: Larsen on pelannut Tanskan maajoukkueessa useissa nuorten arvoturnauksissa ja myös aikuisten edustusjoukkueessa. Keväällä 2006 hän pelasi alle 18-vuotiaiden MM-kilpailujen 1. divisioonassa. Hänet valittiin turnauksen parhaaksi puolustajaksi. Seuraavana vuonna Larsen oli nostamassa Tanskan 20-vuotiaiden maajoukkuetta 1. divisioonasta pääsarjaan. Hän oli mukana nuorten MM-kisoissa, mutta joukkue putosi heti takaisin 1. divisioonaan, jossa se pelasi vuonna 2009. Hän sai samana vuonna kokemusta myös miesten MM-kisoista.


title: Philip Larsen

text: Vuosina 2010–2013 Larsen pelasi Dallas Starsin organisaatiossa. NHL:n työsulun 2012–2013 ajan hän edusti SM-liigajoukkue Rauman Lukkoa. Kauden 2013–2014 Larsen pelasi Edmonton Oilersin organisaatiossa.


title: Philip Larsen

text: Kaudeksi 2014–2015 Larsen siirtyi KHL-liigaan Jugra Hanty-Mansijskin joukkueeseen. Toukokuussa 2015 Larsen solmi yksivuotisen sopimuksen KHL-joukkue Jokereiden kanssa.


title: Philip Larsen

text: Heinäkuussa 2016 Larsen solmi vuoden mittaisen sopimuksen NHL-seura Vancouver Canucksin kanssa.


title: Philip Larsen

text: Huhtikuussa Larsen siirtyi kaksivuotisella sopimuksella KHL-joukkue Salavat Julajev Ufaan.


title: Hopealohi

text: Hopealohi ("Oncorhynchus kisutch") on yksi tyynenmerenlohien suvun kalalajeista.


title: Hopealohi

text: Meressä eläessään hopealohella on tummansininen selkä ja hopeaväriset kyljet. Kutuvaiheessa alaleuka ja hampaat koukkuuntuvat. Kyljet muuttuvat kirkkaan punaisiksi, pää sinertävän vihreäksi, vatsa tummuu ja selkään ilmestyy tummia täpliä. Lisääntymiskykyisten hopelohien vatsat sävyttyvät vaalean- tai ruusunpunaisiksi ja koiraiden selät saartavat hieman kaartua. Kutuvalmiiden aikuisten väritys on kirkkaanpunainen ja selkä tumma. Naaraat saattavat olla koiraita tummempia. Sekä naaraiden että koiraiden yläleuka koukkuuntuu. Aikuinen hopealohi on keskimäärin 71 cm pitkä ja painaa 5 kiloa, suurimmillaan 16 kiloa.


title: Hopealohi

text: Mätimunat kuoriutuvat kutupesässä talvella tai alkukeväällä 6-7 viikkoa kudun jälkeen. Kuoriutuneet poikaset jäävät lähes liikkumattomina kutupesään 1-2 viikoksi, jonka aikana ne saavat ravintonsa ruskuaispussista. Nuori hopealohi viettää 1-2 vuotta kotipurossaan ennen kehittymistään smoltiksi. Smoltit ovat tyypillisesti 10-15 cm:n pituisia ja hopeasuomuisia. Ne vaeltavat mereen maaliskuun loppupuolen ja heinäkuun välisenä aikana. Hopealohi elää meressä 1-3 vuotta, jonka jälkeen se palaa makeaan veteen kutemaan. Arvostetut "jack"-koiraat palaavat kutemaan kaksivuotiaina. Kutevilla koirailla on voimakkaasti koukkuuntunut nokka ja suuret hampaat.


title: Hopealohi

text: Hopealohta esiintyy luontaisesti Tyynenmeren pohjoisosissa Hokkaidossa, Venäjän Tyynenmeren rannikolla, Beringinmerellä sekä Pohjois-Amerikan länsirannikolla Alaskasta Kalifornian Montereynlahteen. Hopealohta on istutettu Pohjois-Amerikassa Suuriin järviin sekä useisiin muihin järviin Yhdysvalloissa.


title: Hopealohi

text: Neuvostoliitossa hopealohta istutettiin 1970-luvulla muun muassa Itämereen, ja sitä saatiin usein myös Suomesta, joitakin vielä 1980-luvulla. Laji ei kuitenkaan vakiintunut. Hopealohen kotiutusistutukset ovat olleet tuloksellisia vain Ranskan pohjoisrannikolla ja Chilessä.


title: Hopealohi

text: Hopealohen osuus on lukumääräisesti keskimäärin 3.5% Alaskan vuotuisesta lohisaaliista ja painonsa puolesta 5.9%. Lohta kalastetaan troolaamalla sekä verkoilla.


title: Hopealohi

text: Hopealohi on merkittävä virkistyskalastuskohde sekä meressä että makeassa vedessä. Lohta kalastetaan heinäkuusta joulukuuhun. Hopealohi tapaa parveentua meressä matalaan veteen ja lähelle rantoja, jolloin se on vapaa-ajan kalastajien tavoitettavissa rannalta tai veneestä.


title: Hopealohi

text: Merestä pyydystettyä hopealohta arvostetaan ruokakalana. Liha on rasvaista ja jää jälkeen ainoastaan keväiselle kuningaslohelle ja punalohelle. Hopelohi on ollut merkittävä saaliskala alkuperäiskansoille ympäri pohjoisen Tyynenmeren ja se on usean heimon tunnuseläin. Se on myös Japanin Chiban prefektuurin kansalliseläin.


title: Tunisian presidentti

text: Tunisian tasavallan presidentti (, ) on Tunisian valtion päämies, joka johtaa maata pääministerin avustuksella. Lisäksi presidentti on myös puolustusvoimien ylipäällikkö. Tunisia itsenäistyi vuonna 1956 aluksi kuningaskuntana Ranskan vallan alta. Seuraavana vuonna 25. heinäkuuta 1957 maasta tuli tasavalta.


title: Tunisian presidentti

text: Presidentinvaalit käydään viiden vuoden välein. Viimeisimmät vaalit pidettiin vuonna 2014.


title: RhB

text: RHB tai RhB tarkoittaa seuraavia:


title: See Why

text: See Why on pohjoismaisen hip hop -yhtye Conscious Youthsin vuonna 2008 julkaistu studioalbumi. Albumin julkaisi EMI. Kappaleesta "Play" on julkaistu musiikkivideo. "See Why" kuulostaa lausuttuna [si: waɪ] samalta kuin yhtyeen nimikirjaimet CY.


title: Varkauden vaakuna

text: Varkauden vaakuna on Varkauden kaupungin tunnus. Sen aihe viittaa erityisesti laivanrakennukseen, mutta myös teollisuuteen yleensäkin. Samalla vaakuna muistuttaa Varkauden merkityksestä sisävesisatamakaupunkina.


title: Varkauden vaakuna

text: Vaakunan selitys on: ”mustassa kentässä esiintyöntyvä koukistettu käsivarsi pidellen hirsittäistä ankkuria; kaikki kultaa”. Vaakunan on suunnitellut Olof Eriksson, ja Varkauden kauppalan kunnanvaltuusto hyväksyi nimimerkillä ”Työssämme on voimaa” jätetyn ehdotuksen vaakunaksi kokouksissaan 1. tammikuuta ja 8. helmikuuta 1954. Sisäasiainministeriö vahvisti vaakunan käyttöön 3. huhtikuuta samana vuonna.


title: Futis+

text: Futis+ oli suomalainen jalkapallon erikoisohjelma, jota esitettiin perjantaisin Canal+ Urheilulla ja lauantaisin MTV3:lla. Ohjelmassa käsiteltiin viikon kohokohdat suomalaisesta Veikkausliigasta ja kansainvälisistä liigoista sekä syvennyttiin lajin ilmiöihin ja taustoihin.


title: Futis+

text: "Futis+:n" tekijäryhmään kuuluivat muun muassa asiantuntijat Pasi Rautiainen ja Keith Armstrong, selostaja Tuomas Virkkunen, juontaja Tuomas Tahvanainen, toimittajat Minna Pyykkö ja Antti Salo sekä tuottaja-juontaja Markus Autero.


title: Futis+

text: Ohjelman ensiesitys oli 9. huhtikuuta 2010. Vuonna 2010 esitettiin kaikkiaan 36 noin puolen tunnin mittaista jaksoa.


title: Bronisław Komorowski

text: Bronisław Maria Komorowski (s. 4. kesäkuuta 1952 Oborniki Śląskie) on puolalainen poliitikko. Hänet valittiin Puolan presidentiksi 4. heinäkuuta 2010 viisivuotiskaudeksi. Hän toimi aiemmin parlamentin alahuoneen Sejmin puhemiehenä marraskuusta 2007 alkaen presidentiksi valitsemiseen saakka, ja hän oli myös väliaikaisesti Puolan presidenttinä Lech Kaczyńskin kuoltua lento-onnettomuudessa 10. huhtikuuta 2010. Vuonna 2015 hän hävisi Puolan presidentinvaaleissa Andrzej Dudalle.


title: Bronisław Komorowski

text: Komorowski oli Puolan kommunistivallan aktiivinen vastustaja ja nousi Sejmiin heti demokratiaan siirtymisen jälkeen. 2000–2001 hän toimi Puolan puolustusministerinä Jerzy Buzekin hallituksessa (Buzek on kesästä 2009 toiminut Euroopan parlamentin puhemiehenä).


title: Bronisław Komorowski

text: Hän on Mykolas Romeris yliopiston, Kasimir Suuren yliopiston (Bydgoszcz, Puola), Vytautas Suuren yliopiston ja Lvivin yliopiston kunniatohtori.


title: Bronisław Komorowski

text: Komorowskin perhe kuului vanhaan liettuanpuolalaiseen aatelissukuun, joka menetti omaisuutensa Stalinin aikaan. Komorowski opiskeli historiaa Varsovan yliopistossa ja osallistui vuonna 1968 opiskelijaliikehdintään. Myöhemmin hän oli mukana Solidaarisuus-liikkeessä. Kun Solidaarisuus lakkautettiin 1981, Komorowski joutui puoleksi vuodeksi internointileirille.


title: Bronisław Komorowski

text: Komorowskin puoliso on Anna Komorowska. Heillä on viisi aikuista lasta.


title: Smolenskin lento-onnettomuus 2010

text: Smolenskin lento-onnettomuus tapahtui 10. huhtikuuta 2010 lähellä Smolenskin sotilaslentokenttää, joka on Venäjällä Smolenskin alueella neljän kilometrin päässä Smolenskin kaupungista.


title: Smolenskin lento-onnettomuus 2010

text: Puolan presidenttiä Lech Kaczyńskia ja useita muita korkea-arvoisia puolalaisviranomaisia kuljettanut Tupolev Tu-154M -mallinen kone syöksyi maahan noin kolmen kilometrin päässä kentältä. Kaikki koneessa olleet matkustajat ja miehistön jäsenet kuolivat onnettomuudessa. Koneessa oli venäläisviranomaisten mukaan yhteensä 96 ihmistä, joista matkustajia oli 89 ja miehistön jäseniä 7. Sää oli sumuinen, ja syyksi epäillään ohjausvirhettä. Uutistoimisto Interfaxin kertoman mukaan onnettomuutta seuranneella viikolla myös ensimmäiset tiedot mustien laatikoiden tallenteista sisältävä todistusaineisto osoittaa, että lentäjän virhe johti onnettomuuteen. Turmassa tuhoutunut Tupolev oli valmistettu vuonna 1990 Neuvostoliitossa. Siinä oli ollut aiemmin paljon vikoja ja se oli ollut korjattavana viimeksi vuonna 2009. Konetta oli kuitenkin uudistettu merkittävästi vuoden 2009 lopussa.


title: Smolenskin lento-onnettomuus 2010

text: Noin kuukausi onnettomuudesta viranomaisten antamien tietojen mukaan turman syynä ei ollut tekninen vika. Mustien laatikoiden tutkimuksissa kävi puolestaan ilmi, että ohjaamossa oli henkilökuntaan kuulumattomia ihmisiä 16–20 minuuttia ennen onnettomuutta. Puolan uutistoimiston mukaan tunnistettu ääni kuuluu Puolan ilmavoimien komentajalle.


title: Smolenskin lento-onnettomuus 2010

text: Tammikuussa 2011 julkaistiin venäläinen tutkimusraportti maahansyöksystä, joka ottaa kantaa mm. ilmavoimien komentajan läsnäoloon ohjaamossa. Tekniseltä kannalta onnettomuuden yksittäinen ja ainoa syy oli koneen päällikön päätös jatkaa laskua ratkaisukorkeuden alle, jossa koneen miehistöllä ei ollut sen enempää maata kuin kenttää tai sen valoja näkyvissä. Tämän lennon tapauksessa ratkaisukorkeus oli 100 metriä, ja päätös jatkaa laskeutumista tämän korkeuden alle ilman visuaalista referenssiä oli yksiselitteisesti vastoin lentäjiä velvoittavia määräyksiä. Tapausta kuvataan tyyppiesimerkkinä englanninkielisestä termistä "Controlled flight into terrain", jossa ehjä lentokone on miehistön täydessä hallinnassa, mutta miehistön virheellisestä toiminnasta johtuen törmää maastoon. Yhdessä päämatkustajan odotettavissa olleen kielteisen reaktion kanssa korkeiden virkamiesten läsnäolo ohjaamossa turmahetkellä asetti psykologisen paineen miehistölle, ja näin vaikutti miehistön päätökseen laskeutua olosuhteista huolimatta, venäläistä tutkintakomiteaa johtava Tatjana Anodina kertoo raportissa.


title: Smolenskin lento-onnettomuus 2010

text: Lopullisen tutkimusraportin taustafaktojen mukaan koko koneen lentävä miehistö oli verrattain kokematon ja rutinoitumaton sekä absoluuttisesti että kyseisellä konetyypillä. Koneen päällikön mittarilentokelpuutukset minimiolosuhteisiin (60 m pysty- ja 800 m vaakanäkyvyys) olivat vanhentuneet (helmikuussa 2010) ja edellinen tarkastuslento vuonna 2008 tehtiin tosiasiallisesti (vastoin asiakirjojen merkintöjä) merkittävästi vaatimuksia paremmissa olosuhteissa.


title: Smolenskin lento-onnettomuus 2010

text: Smolenskin turmakoneen päällikkö toimi kaksi vuotta aiemmin myös presidentin koneen päällikkönä, kun Georgiaan sotatoimialueelle suuntautunut lento joutui turvasyistä (koneen päällikön päätös) laskeutumaan muualle. Tapausta seurasi julkinen nuhtelu, jossa presidentti uhkasi erottaa lentäjän ilmavoimien palveluksesta.


title: Smolenskin lento-onnettomuus 2010

text: Koneessa oli 85-henkinen Puolan delegaatio, joka oli matkalla toisen maailmansodan aikana tapahtuneen Katynin joukkomurhan 70-vuotismuistojuhlaan. Onnettomuudessa kuolivat Puolan presidentin lisäksi muun muassa hänen vaimonsa sekä Puolan keskuspankin johtaja Sławomir Skrzypek, Puolan apulaispuolustusministeri ja armeijan esikuntapäällikkö. Gazeta Wyborcza -lehden mukaan Puolan puolustusvoimissa piti olla voimassa sääntö, jonka mukaan koko johto ei saa matkustaa samalla lentokoneella. Kyseinen sääntö oli otettu käyttöön vuonna 2008 sen jälkeen, kun Puolan ilmavoimille kuulunut CASA C-295 -kone joutui lentoturmaan ja kaikki koneessa olleet 20 matkustajaa saivat surmansa.


title: Smolenskin lento-onnettomuus 2010

text: Turmakoneen matkustajaluettelon mukaan onnettomuuslennolla olivat mukana muun muassa seuraavat henkilöt:


title: The Jackson 5 World Tour

text: The Jackson 5 World Tour oli The Jackson 5 -yhtyeen viides kiertue, joka käsitti Yhdysvaltojen lisäksi Japanin, Havaijin, Afrikan, Ison-Britannian, Etelä-Amerikan, Hongkongin, Australian, Uuden-Seelannin, Filippiinit ja Länsi-Intian. Kiertue kesti maaliskuusta 1973 helmikuuhun 1975 eli lähes kaksi vuotta, mikä tekee siitä yhtyeen pisimmän kiertueen. Yhtye esiintyi kiertueen aikana yhteensä noin 180:ssä konsertissa, joista 45 kertaa yhtye esiintyi Las Vegasissa yhdessä sisarusten La Toyan, Randyn, Janetin ja Rebbien kanssa.


Yleisurheilun sisäratojen Suomen-mestaruuskilpailut 2006 järjestettiin Tampereella, Pirkkahallissa 25.–26.2.2006. Käytetty juoksurata oli 300 metriä pitkä.


title: Korppoon vaakuna

text: Korppoon vaakuna oli Korppoon kunnan tunnus. Vaakunan aihe on peräisin isonvihan aikaisesta pitäjän nostoväen lipusta.


title: Korppoon vaakuna

text: Vaakunan selitys on ”kultakentässä musta, kruunupää korppi siivet koholla; kruunu ja kieli punaiset.” Vaakunan on suunnitellut Gustaf von Numers, ja Korppoon kunnanvaltuusto hyväksyi sen kokouksessaan 29. kesäkuuta 1956. Sisäasiainministeriö vahvisti vaakunan käyttöön 27. joulukuuta samana vuonna.


title: Korppoon vaakuna

text: Vaakuna jäi epäviralliseksi kotiseutuvaakunaksi 2009, kun Korppoon kunta yhdessä Houtskarin, Iniön, Nauvon ja Paraisten kanssa muodosti Länsi-Turunmaan (nyk. Paraisten) kaupungin.


title: Sławomir Skrzypek

text: Sławomir Skrzypek (10. toukokuuta 1963 Katowice – 10. huhtikuuta 2010 Smolensk) oli Puolan keskuspankin johtaja. Hän sai surmansa Smolenskin lento-onnettomuudessa, jossa menehtyi myös Puolan presidentti Lech Kaczyński ja 94 muuta ihmistä.


title: Charles Snelling

text: Charles Frederick Theodore Snelling (s. 17. syyskuuta 1937 Toronto) on entinen kanadalainen taitoluistelija. Hän saavutti pronssimitalin vuoden 1957 maailmanmestaruuskilpailuissa. Kanadan-mestaruuden Snelling voitti yhteensä kuusi kertaa vuosina 1954–1958 ja 1964. Hänet valittiin Kanadan taitoluisteluliiton Hall of Fameen 2004.


title: Charles Snelling

text: Snelling osallistui talviolympialaisiin kaksi kertaa. Cortina d’Ampezzossa 1956 hän sijoittui kahdeksanneksi ja Innsbruckissa 1964 kolmanneksitoista. Snelling edusti Toronton Granite Clubia. Hänen valmentajanaan toimi Marcus Nikkanen.


title: Charles Snelling

text: Snelling valmistui Toronton yliopiston lääketieteellisestä tiedekunnasta 1962, ja urheilu-uransa jälkeen hän on työskennellyt plastiikkakirurgina.


title: Pussin kuljettaja

text: Pussin kuljettaja on toimittaja Pekka Kymäläisen kirjoittama teos, jossa hän kertoo sairastumisestaan peräsuolisyöpään ja sairauden hoitamisesta sekä Kainuun keskussairaalassa että Oulun yliopistollisessa sairaalassa.


title: Pussin kuljettaja

text: Kymäläinen kertoo kirjassaan rankoista hoitojaksoista niin sädehoidossa kuin syövän leikkauksen jälkeen, jossa hänelle jouduttiin tekemään paksusuoliavanne. Kymäläinen kirjasi vuoden ajan sairaalapäiväkirjaa, jossa hän dokumentoi erikoisen seuralaisen kohtaamisesta ja potilaan tuntemuksista hoidon edetessä.


title: Pussin kuljettaja

text: Kirjasta on otettu kaksi painosta. Pussin kuljettaja -kirjan tyyli on päiväkirjanomainen tarkastelu, jossa sairauden lisäksi käsitellään uutisia ja tapahtumia niin Suomesta kuin ulkomailta. Kymäläinen sai Pussin kuljettaja -kirjan jälkeen Suomen Kulttuurirahaston myöntämän apurahan.


title: Hannu Luntiala

text: Hannu Veikko Luntiala (s. 12. lokakuuta 1952 Helsinki) on Väestörekisterikeskuksen entinen ylijohtaja ja Tammen sekä Aviador-kustantamon kirjailija.


title: Hannu Luntiala

text: Hannu Luntiala syntyi ylireviisori Birger Luntialan ja sairaanhoitaja Toini Ikosen perheeseen. Hänen aviopuolisonsa vuodesta 2006 on opettaja Soili Valonen. Ylioppilaaksi Luntiala tuli 1971 ja suoritti oikeustieteen kandidaatin tutkinnon vuonna 1979. Samana vuonna hän aloitti työnsä Väestörekisterikeskuksessa ja on sittemmin toiminut virastossa useissa eri tehtävissä, muun muassa osasto- ja koulutuspäällikkönä. Väestörekisterikeskuksen johtajana Luntiala aloitti vuonna 1995 ja ylijohtajana vuonna 2003. Hänet valittiin uudelle ylijohtajan viisivuotiskaudelle vuosina 2008 ja 2013. Hän jäi eläkkeelle toimesta 1. marraskuuta 2016.


title: Hannu Luntiala

text: Luntialan runoja ja novelleja on julkaistu useissa antologioissa ja lehdissä 1980-luvulta lähtien. Vuonna 1999 Luntiala oli yksi Suomen Kulttuurirahaston Suuren Runokilpailun voittajista. Vuonna 2002 hän voitti Toivo Pekkasen syntymän satavuotisjuhlan kunniaksi järjestetyn novellikilpailun maahanmuuttajatarinallaan "Musta". Kustannusosakeyhtiö Tammi julkaisi Luntialan "Hommes"-novellikokoelman vuonna 2006. "Hommes" (ranskaksi "miehet", "ihmiset") on nimensä mukaisesti kokoelma miehistä kertovia novelleja.


title: Hannu Luntiala

text: Luntialan esikoisromaani "Viimeiset viestit"ilmestyi 2007. Teos rakentuu kokonaan kuviteltujen tekstiviestikeskustelujen ympärille, ja sitä onkin kuvailtu maailman ensimmäiseksi tekstiviestiromaaniksi. Viimeiset viestit oli vuonna 2008 ehdolla arvostetun European Book Prizen eli Prix du Livre Européen saajaksi. Romaani on käännetty kroatiaksi, sloveniaksi, unkariksi, venäjäksi sekä viroksi.


title: Hannu Luntiala

text: "In memoriam" -romaani julkaistiin vuonna 2008. Se koostuu pääosin kuvitelluista muistokirjoituksista. Kolmas romaani, nimeltään "Petri Vallin toinen elämä", ilmestyi syksyllä 2010. Se kertoo identiteettivarkaudesta ja valelääkäristä. Luntialan neljäs romaani julkaistiin syksyllä 2016. "Ihmissyöjän päiväkirja" -niminen teos kertoo kahden kosovolaisen vaatetäin maahanmuuttotarinan.


title: Hannu Luntiala

text: Luntialan ensimmäinen tietokirja on "Jazzia Jumalan armosta – Juhani Aaltosen tarina" (syksy 2017). Se kertoo saksofonisti-huilisti Juhani "Junnu" Aaltosesta.


Yleisurheilun sisäratojen Suomen-mestaruuskilpailut 2005 järjestettiin Turussa, Kupittaan urheiluhallissa 19.–20.2.2005. Käytetty juoksurata oli 170 metriä pitkä.


title: Natriumatsidi

text: Natriumatsidi (NaN) on natrium- ja atsidi-ionien muodostama epäorgaaninen ioniyhdiste. Sitä käytetään autojen turvatyynyissä, räjähdysaineiden valmistuksessa ja orgaanisen kemian synteeseissä.


title: Natriumatsidi

text: Natriumatsidi on huoneenlämpötilassa värittömiä tai valkoisia heksagonaalisia kiteitä, jotka liukenevat veteen ja myös ammoniakkiin sekä alkoholiin. Natriumatsidi voi räjähtää kuumennuksen tai iskujen seurauksena, jolloin muodostuu metallista natriumia ja typpikaasua. Laimeat hapot vapauttavat natriumatsidista erittäin myrkyllistä vetyatsidia.


title: Natriumatsidi

text: Natriumatsidia voidaan valmistaa teollisesti natriumamidin ja dityppioksidin välisellä reaktiolla. Reaktio tapahtuu 190 °C lämpötilassa ja natriumatsidin lisäksi muodostuu natriumhydroksidia ja ammoniakkia.


title: Natriumatsidi

text: Dityppioksidin sijaan reaktiossa voidaan käyttää natriumnitraattia.


title: Natriumatsidi

text: Euroopan Unionin jäsenvaltioissa tuotetaan natriumatsidia vuosittain yli miljoona kiloa.


title: Natriumatsidi

text: Natriumatsidia käytetään autojen turvatyynyissä. Törmäyksen sattuessa anturit antavat käskyn sytyttää seos, joka sisältää natriumatsidin lisäksi natriumnitraattia ja piidioksidia. Lämpötila nousee 300 °C, jolloin muodostuu sulaa natriummetallia ja typpikaasua, joka täyttää turvatyynyn. Sula natrium muodostaa piidioksidin kanssa natriumsilikaattilasia.


title: Natriumatsidi

text: Vastaavaa reaktiota voidaan käyttää laboratoriossa valmistettaessa erittäin puhdasta natriummetallia.


title: Natriumatsidi

text: Natriumatsidia voidaan käyttää sytytinräjähteenä. Siitä valmistetaan enimmäkseen kuitenkin lyijyatsidia, jota muodostuu natriumatsidin reagoidessa lyijysuolan, kuten lyijyasetaatin kanssa.


title: Natriumatsidi

text: Natriumatsidia voidaan käyttää valmistettaessa primäärisiä amiineja. Atsidit reagoivat alkyylihalidien kanssa muodostaen alkyyliatsideja, jotka voidaan pelkistää primäärisiksi amiineiksi.


title: Natriumatsidi

text: Natriumatsidi on hyvin myrkyllistä, lähes yhtä myrkyllistä kuin natriumsyanidi. Aine voi kulkeutua kehoon hengitettynä, ihon läpi imeytyneenä tai nieltynä. Myrkytysoireita ovat huonovointisuus, verenpaineen lasku, sydämen lyöntien hidastuminen ja tajuttomuus. Aineelle altistuminen voi aiheuttaa hermostovaurioita tai jopa kuoleman. Natriumatsidin on todettu olevan mutageeninen.


title: Clint Lowery

text: Clint Lowery (s. 15. lokakuuta 1971 Atlanta, Georgia) on yhdysvaltalainen kitaristi. Hän on yhdysvaltalaisen rock-yhtye Sevendust'n kitaristi. Hänet tunnetaan myös Still Rain -yhtyeen ex-kitaristina.


title: Sparta (yhtye)

text: Sparta on yhdysvaltalainen yhtye El Pasosta, Texasista. Se perustettiin vuonna 2001. Yhtye on julkaissut kolmea studioalbumia, yhden livealbumin ja yhden EP:n. Vuonna 2008 yhtye jäi tauolle ja on tauolla yhä.


title: Baseball kesäolympialaisissa 1984

text: Baseball järjestettiin näytöslajina vuoden 1984 kesäolympialaisissa toiseksi viimeistä kertaa. Pelit pelattiin Dodger Stadiumilla 31. heinäkuuta – 7. elokuuta 1984. Joukkueita oli kahdeksan. Ensimmäiseksi sijoittui Japani, toiseksi Yhdysvallat ja kolmanneksi Kiinan Taipei.


title: Kosteikkokerttunen

text: Kosteikkokerttunen ("Amphilais seebohmi") on Madagaskarin kotoperäinen varpuslintu. Se elää saaren itäosan vuoristoissa. Richard Bowdler Sharpe kuvaili lajin holotyypin Antananarivon läheltä 1879. Laji on nimetty Henry Seebohmin kunnaiksi.


title: Markéta Irglová

text: Markéta Irglová (s. 28. helmikuuta 1988 Valašské Meziříčí, Tšekkoslovakia) on tšekkiläinen lauluntekijä, muusikko, laulaja ja näyttelijä. Vuodesta 2009 lähtien hän on asunut Irlannissa.


title: Markéta Irglová

text: Irglová aloitti soittamisen seitsenvuotiaana. Vanhemmat ostivat hänelle pianon, kun hän oli kahdeksan. Hän alkoi soittaa sitä ja pääsi soittotunneille. Yhdeksänvuotiaana hän sai isältään kitaran alkaen välittömästi soittaa sitä ja opetella kappaleita korvakuulolta. Äiti halusi Markétan soittavan pianoa, koska lapsena hänen omat vanhempansa eivät olleet pystyneet sitä hankkimaan, vaikka hän rakastikin soitinta kovasti.


title: Markéta Irglová

text: Irglová ja irlantilaismuusikko Glen Hansard muodostavat duon The Swell Season, jonka samanniminen debyyttialbumi "The Swell Season" ilmestyi vuonna 2006. Vuonna 2007 he esiintyivät pääosissa John Carneyn käsikirjoittamassa ja ohjaamassa indie-elokuvassa "Once". Irglová ja Hansard kirjoittivat yhtä lukuun ottamatta kaikki elokuvan kappaleet. "Once" voitti draamaelokuvan World Cinema Audience Awardin Sundancen elokuvajuhlilla.


title: Markéta Irglová

text: Yksi Irglován ja Hansardin "Oncea" varten kirjoittamista kappaleista on ”Falling Slowly”, joka voitti parhaan laulun Oscar-palkinnon. Irglovásta tuli ensimmäinen Oscarilla palkittu tšekkiläisnainen, ja yhdeksäntoistavuotiaana hän oli myös nuorin Oscarin musiikkikategoriassa voittanut henkilö. Irglová ja Hansard esittivät kappaleensa 24. helmikuuta 2008 Oscar-gaalassa Los Angelesin Kodak-teatterissa.


title: Markéta Irglová

text: Irglová ja Hansard esiintyivät myös vuoden 2007 "I’m Not There" -elokuvan soundtrackilla versiollaan Bob Dylanin kappaleesta ”You Ain’t Goin’ Nowhere”.


title: Markéta Irglová

text: "Oncen" teon aikana Irglová ja Hansard alkoivat tapailla toisiaan. Tammikuussa 2009 he kertoivat kuitenkin päättäneensä seurustelunsa, mutta säilyneensä hyvinä ystävinä.


title: Eduard Geyer

text: Eduard Geyer (s. 7. lokakuuta 1944) on saksalainen jalkapallovalmentaja ja entinen puolustaja. Hän on tehnyt pitkän ja vaihtelevan uran pelaajana ja valmentajana toimien muun muassa viimeisenä DDR:n maajoukkueen päävalmentajana.


title: Eduard Geyer

text: Geyer aloitti jalkapallouransa Aufbau Dresden-Mitten juniorijoukkueessa 1950-luvulla. Hän siirtyi 1956 SC Einheit Dresdeniin, jossa aloitti myös uransa aikuisten tasolla 1962. Edellisenä vuonna Geyer oli ollut Einheitin joukkueessa voittamassa DDR:n juniorien cup-mestaruutta. Vuonna 1968 Geyer siirtyi Einheit Dresdenistä kaupungin suurseuraan Dynamo Dresdeniin. Hän edusti Dynamoa seitsemän kauden ajan ja oli voittamassa kahta DDR:n mestaruutta 1971 ja 1973. Geyer lopetti uransa Dynamossa 1975.Valmennusuransa insinöörin koulutuksen omannut Geyer aloitti Dynamo Dresdenin juniorivalmentajana 1975. Hän työskenteli seuran organisaatiossa sittemmin myös edustusjoukkueen apuvalmentajana 1979–1983 ja jälleen juniorivalmentajana 1983–1986. Hän johdatti Dynamon DDR:n juniorimestariksi 1985 sekä cupin voittajaksi 1985 ja 1986.


title: Eduard Geyer

text: Kesällä 1986 Geyer nousi Dynamon edustusjoukkueen päävalmentajaksi Klaus Sammerin jätettyä tehtävät. Hänen johdollaan Dynamo onnistui vielä murtamaan DDR:n liigan loppuvuosia dominoineen Berliner FC Dynamon ylivallan luotsaamalla seuran mestariksi kaudella 1988–1989. Tämän menestyksen johdosta Geyer nousi heinäkuussa 1989 DDR:n maajoukkuevalmentajaksi. Hän jatkoi edelleen Dynamo Dresdenin peräsimessä jättäen nämä tehtävät huhtikuussa 1990. Maajoukkuevalmentajana Geyer jäi historiaan viimeisenä DDR:n maajoukkueessa. Hänen johdollaan DDR voitti kahdeksan ottelua, pelasi kahdesti tasan ja hävisi vain kaksi ottelua. Tehtävä lakkasi olemasta syyskuussa 1990.


title: Eduard Geyer

text: Saksan jälleenyhdistymisen jälkeen Geyer jatkoi valmennusuraansa unkarilaisessa BFC Siófokissa, mutta pesti päättyi potkuihin jo helmikuussa 1992. Tämän jälkeen Geyer palasi Saksaan ja jatkoi uraansa kolmannella sarjatasolla pelanneessa FC Sachsen Leipzigissa, jonka johdatti Oberliga Nordostin voittoon 1993. Seura ei kuitenkaan kyennyt lunastamaan lisenssiä 2. Bundesliigaan. Seuraavan kauden tulokset olivat paljon vaatimattomampia ja Geyer sai potkut huhtikuussa 1994.


title: Eduard Geyer

text: Samana kesänä Geyer jatkoi uraansa Energie Cottbusin päävalmentajana. Geyerin johdolla Energie nousi 1997 2. Bundesliigaan ja kolme vuotta myöhemmin 1. Bundesliigaan. Pääsarjavisiitti jäi Cottbusin osalta kolmeen kauteen, joista paras toi sijan 13. Lisäksi seura oli Geyerin johdolla Saksan cupin loppuottelussa 1997. Hän sai kuitenkin jatkaa päävalmentajana putoamisesta huolimatta, mutta kehnon kauden 2003/04 jälkeen meno oli entistä takkuisampaa ja Geyerin pitkä pesti Cottbusissa päättyi potkuihin marraskuussa 2004.


title: Eduard Geyer

text: Cottbus-pestinsä jälkeen Geyer toimi puolisen vuotta Al-Nasrin päävalmentajana Dubaissa. Marraskuussa 2006 hän siirtyi FC Sachsen Leipzigin peräsimeen toistamiseen urallaan. Pesti päättyi kuitenkin heinäkuussa 2007 seuran taloudellisten vaikeuksien seurauksena. Syyskuussa 2007 hän palasi entiseen seuraansa Dynamo Dresdeniin. Pesti päättyi kuitenkin potkuihin jo kesäkuussa 2008 Geyerin ja seurajohdon riitojen seurauksena.


title: Australiankerttunen

text: Australiankerttunen ("Poodytes carteri") eli aiemmalta nimeltään australiankerttu on Australian kotoperäinen varpuslintu. Sitä esiintyy laikuittain mantereen länsirannikolla ja sieltä itään Queenslandiin. Alfred John North kuvailivat lajin holotyypin North Cape Westistä vuonna 1900.


title: Timorinkerttu

text: Timorinkerttu ("Buettikoferella bivittata") on Timorin kotoperäinen varpuslintu. Charles Lucien Bonaparte kuvaili lajin holotyypin Timorista 1850.


title: Lymykerttu

text: Lymykerttu ("Megalurulus rufus"), myös "Trichocichla rufa", on Fidžin kotoperäinen varpuslintu. Se elää Vanua Levulla (alalaji "kluniei") ja Viti Levulla (nimialalaji "rufus"). Anton Reichenow kuvaili lajin holotyypin Viti Levulta vuonna 1890.


title: Hyrsylä (Nummi)

text: Hyrsylän kylä sijaitsee Lohjan Nummella. Kylän halkaisee kahtia Seututie 110, joka ennen oli Ykköstie. Hyrsylän keskustassa sijaitsi ennen jopa 3 kauppaa, ja viimeinenkin niistä lakkautettiin 2000-luvulla. Kylä sijaitsee pohjoispäässä Koisjärven vieressä ja eteläpäässä se rajoittuu Saukkola-Lohja- tielle


title: Hyrsylä (Nummi)

text: Hyrsylässä on viisi päätilaa: Mäkilä, Lonkala, Langi, Uro ja Mikkola. Uron maatila sijaitsee 110-tien pohjoispuolella ja se on enemmäkseen keskittynyt naudan kasvatukseen. Muilla maatiloilla ei ole nykyään eläimiä sekä viljely on loppunut Mäkilässä ja Mikkolassa.


title: Hyrsylä (Nummi)

text: Vuonna 2015 lakkautettu Hyrsylän koulun entinen ala-aste sijaitsee Langin maatilan lähellä. Ala-asteella annetiin opetusta noin 60 oppilaalle. Koulussa panostettiin erityisesti taito- ja taideaineisiin.


title: Punanaamakerttu

text: Punanaamakerttu ("Megalurulus rubiginosus") on Papua-Uuden-Guinean kotoperäinen varpuslintu. Se elää Uuden-Britannian saarella Bismarckinsaaristossa. Philip Lutley Sclater kuvaili lajin holotyypin Uudesta-Britanniasta 1881.


title: Olga Bergholtz

text: Olga Fjodorovna Bergholtz (; 16. toukokuuta 1910 Pietari – 13. marraskuuta 1975 Leningrad) oli venäläinen neuvostorunoilija.


title: Olga Bergholtz

text: Olga Bergholtz syntyi lääkärin perheeseen. Ensimmäiset teoksensa hän julkaisi 15-vuotiaana. Vuonna 1926 hän liittyi nuorten proletaarikirjailijoiden "Smena"-ryhmään. Vuonna 1930 Bergholtz valmistui Leningradin yliopiston filologisesta tiedekunnasta. Hän työskenteli journalistina Kazakstanissa ja Leningradissa, julkaisi useita lastenkirjoja ja kuvauskokoelmia. Ensimmäiset runokokoelmat ilmestyivät vuosina 1934 ja 1936.


title: Olga Bergholtz

text: Stalinin vainojen aikana Bergholtz vangittiin joulukuussa 1938, mutta vapautettiin syyttömänä seuraavan vuoden heinäkuussa. Hänen ensimmäinen aviomiehensä Boris Kornilov menehtyi vankeudessa. Vuonna 1940 Bergholtz hyväksyttiin NKP:n jäseneksi.


title: Olga Bergholtz

text: Leningradin piirityksen aikana Bergholtzin lähes päivittäiset radioesiintymiset tekivät hänestä kaupungin puolustajien urhoollisuuden, kärsivällisyyden ja toivon symbolin. Hänen runoelmansa ja runokokoelmansa "Fevralski dnevnik" (”Helmikuun päiväkirja”, 1942), "Leningradskaja poema" (”Leningrad-runoelma”, 1942), "Leningradskaja tetrad" (”Leningrad-vihko”, 1942), "Leningrad" (1944), "Pamjati zaštšitnikov" (”Puolustajien muistolle”, 1944), "Govorit Leningrad" (”Täällä Leningrad”, 1946) ja "Tvoi put" (”Sinun tiesi”, 1945) kuvaavat avoimesti ja vilpittömästi piiritetyn kaupungin arkea. Yhdessä Georgi Makogonenkon kanssa Bergholtz laati elokuvan "Leningradskaja simfonija" (”Leningrad-sinfonia”, 1945) käsikirjoituksen. Hänen sanansa ”Ketään ei ole unohdettu, mitään ei ole unohdettu” on kaiverrettu Piskarjovkan hautausmaan graniittiin. Bergholtzin toinen aviomies, kirjallisuudentutkija Nikolai Moltšanov kuoli nälkään piirityksen aikana.


title: Olga Bergholtz

text: Vuonna 1950 Bergholtz sai Stalinin palkinnon runoelmasta "Pervorossijsk". Tragedia "Vernost" (”Uskollisuus”, 1954) kuvaa Sevastopolin puolustusta vuosina 1941–1942. Pääteoksenaan kirjailija piti vuonna 1959 ilmestynyttä proosakirjaa "Dnevnyje zvjozdy" (”Päivän tähdet”). Myöhemmistä runokokoelmista merkittävin on Bergholtzin lähes kolmenkymmenen vuoden ajan kirjoittama "Uzel" (”Solmu”, 1965).


title: Olga Bergholtz

text: Runoilija on palkittu Leninin ja Työn punaisen lipun kunniamerkeillä. Hänet on haudattu Sutelan kirjailijahautausmaalle.


title: Tiheikkökerttu

text: Tiheikkökerttu ("Megalurulus whitneyi") on oseanialainen varpuslintu. Se elää Papua-Uuden-Guinean Uudessa-Britanniassa (alalaji "grosvenori") ja Bougainvillessä (alalaji "llaneae"), Salomonsaarten Guadalcanalissa (alalaji "turipavae") ja Pohjois-Vanuatun Espírito Santolla (nimialalaji "whitneyi"). Ernst Mayr kuvaili lajin holotyypin Espírito Santolta 1933.


title: Uudenkaledoniankerttu

text: Uudenkaledoniankerttu ("Megalurulus mariae") on Tyynenmeren lounaisosan Uuden-Kaledonian kotoperäinen varpuslintu. Jules Verreaux kuvaili lajin holotyypin Uudelta-Kaledonialta 1869.


title: Palatsiaukio

text: Palatsiaukio () on Pietarin kaupungin keskusaukio Venäjällä. Se sijaitsee Nevan eteläpuolella Amiraliteetin prospektin sekä Millionnaja-kadun ja Moikan välillä. Aukion pinta-ala on 8 hehtaaria. Vuosina 1923–1944 sen nimenä oli "Uritskinaukio" Moisei Uritskin kunniaksi.


title: Palatsiaukio

text: Palatsiaukio on syntynyt 1700-luvun puolivälissä sen pohjoispuolella sijaitsevan barokkityylisen Talvipalatsin rakentamisen yhteydessä. Eteläpuolella sijaitseva Carlo Rossin suunnittelema empiretyylinen pääesikuntarakennus pystytettiin vuosina 1819–1829. Itäpuolelle sijaitsevan klassistisen kaartin joukkojen esikunnan on suunnitellut Aleksandr Brjullov (1837–1843). Aukion keskellä seisoo Pyterlahden graniitista valmistettu Aleksanterin pylväs (Auguste de Montferrand, 1834). Pylväs ja pääesikunnan holvikaaren päällä kohoava Voiton kuusivaljakko -veistos ovat Venäjän vuoden 1812 isänmaallisessa sodassa saaman voiton muistomerkkejä.


title: Palatsiaukio

text: Vuonna 1905 aukiolla järjestettiin verisunnuntaina tunnettu, sotilaiden verisesti hajottama mielenosoitus. Lokakuun vallankumouksen aikana punakaarti valloitti sieltä käsin talvipalatsin, johon Venäjän väliaikainen hallitus oli majoittunut. Nykyään Palatsiaukiolla järjestetään sotilasparaateja, erilaisia juhlatilaisuuksia ja konsertteja.


title: Konstantin Batjuškov

text: Konstantin Nikolajevitš Batjuškov (; 29. toukokuuta 1787 Vologda – 19. heinäkuuta 1855 Vologda) oli venäläinen runoilija.


title: Konstantin Batjuškov

text: Konstantin Batjuškov kuului vanhaan aatelissukuun. Hän sai koulutuksensa ranskalaisessa ja italialaisessa sisäoppilaitoksessa Pietarissa. Batjuškov työskenteli aluksi kansanvalistusministeriön kanslianhoitajana, mutta vuonna 1807 siirtyi armeijan palvelukseen. Hän oli mukana Suomen sodassa, mutta ei juurikaan joutunut taisteluihin, vaan vietti talven 1808–1809 Vaasassa ja Naantalissa. Myöhemmin Batjuškov osallistui Napoleonin vastaiseen sotaretkeen ja työskenteli vuodesta 1818 lähtien diplomaattina.


title: Konstantin Batjuškov

text: Batjuškov alkoi kirjoittaa runoja vuonna 1802. Hänen maailmankuvaansa vaikuttivat 1700-luvun ranskalaiset valistusajattelijat. Batjuškov osallistui Arzamas-kirjallisuuskerhon toimintaan ja tuli tunnetuksi ”kevyen runouden” johtohahmona, joka korosti muodon puhtautta, sujuvuutta ja joustavuutta. Hän ylisti maallisen elämän iloja, ystävyyttä ja rakkautta sekä painotti runoilijan vapautta yhteiskunnan kahleista. Napoleonin sota ja Moskovan hävitys aiheuttivat pettymyksen ja suuntautumisen uskonnollisiin aiheisiin. Tummat sävyt lisääntyivät runoilijan loppuvaiheen tuotannossa. Vuonna 1822 Batjuškov sairastui henkisesti ja vietti elämänsä viimeiset kaksi vuosikymmentä Vologdassa. Sairaus on jälkikäteen arvioitu oireiden perusteella skitsofreniaksi. Batjuškovin aikana sitä ei vielä ollut diagnoosina olemassa.


title: Konstantin Batjuškov

text: Teoksessaan ”Katkelma venäläisen upseerin kirjeestä Suomesta” (1809) Batjuškov kuvaa Suomea ossianimaisen alkukantaisena ja salaperäisenä maana. Eräässä aikaisemmassa runossaan Batjuškov piirtää kuvan ”köyhästä, onnettomasta suomalaisesta”, joka ”heittää reppunsa väsyneiltä olkapäiltään, istuutuu nurkkaan ja pyyhkien kyyneleet rikkinäisellä hihallaan, nakertaa pettuleivän kannikkaa... Voi sitä onnetonta kylmän maan poikaa! Hän tuntee kyllä nälän, sodan ja venäläiset!”


title: Konstantin Batjuškov

text: Batjuškovilla on ollut huomattava vaikutus venäläisen sivistyneistön Suomi-kuvaan. Valentin Kiparskyn mukaan Aleksandr Puškin sai häneltä aiheen runoelman "Ruslan ja Ljudmila" suomalaisiin tietäjähahmoihin. Kiparsky pitää todennäköisenä, että myös toinen Puškinin tunnettu suomalaisen epiteetti, ”luonnon surullinen poikapuoli” on syntynyt Batjuškovin vaikutuksesta.


title: Liigacup (naiset)

text: Liigacup on suomalainen Naisten Liigan joukkueille tarkoitettu jalkapallokilpailu, joka pelataan kevättalvella ennen sarjakauden alkua.


title: Liigacup (naiset)

text: Joukkueet jaetaan kahteen lohkoon, joissa pelataan yksinkertainen sarja. Molempien lohkojen kaksi parasta pääsee välieriin, jossa lohkon A voittaja kohtaa lohkon B toiseksi sijoittuneen ja lohkon B voittaja lohkon A toiseksi sijoittuneen. Välierät pelataan yksiosaisena lohkovoittajan kotikentällä. Loppuottelu pelataan samana päivänä miesten liigacupin loppuottelun kanssa.


title: Gavriil Baranovski

text: Gavriil Vasiljevitš Baranovski (, 25. maaliskuuta 1860 Odessa – 1920 Pietari) oli venäläinen arkkitehti.


title: Gavriil Baranovski

text: Gavriil Baranovski valmistui vuonna 1885 Pietarin siviili-insinööri-instituutista. Vuosina 1885–1917 hän työskenteli Venäjän sisäministeriön rakennuskomiteassa ja vuosina 1897–1905 toimi siviili-insinööri-instituutin opettajana.


title: Gavriil Baranovski

text: Arkkitehdin varhaisille töille ovat ominaisia rationalistiset suunnitteluratkaisut. Myöhemmistä rakennuksista monet edustavat jugendtyyliä. Niistä merkittävimpiä ovat Jelisejevin kauppahuoneen talo Nevski-prospektilla (1901–1903) ja Venäjän maantieteellisen seuran rakennus (1907–1910). Baranovski osallistui Pietarin buddhalaisen temppelin suunnitteluun. Hänet tunnetaan myös arkkitehtuurin historioitsijana.


Yleisurheilun sisäratojen Suomen-mestaruuskilpailut 2004 järjestettiin Helsingissä, Myllypuron Liikuntamyllyssä 21.–22.2.2004. Käytetty juoksurata oli 200 metriä pitkä.


title: Tunisian pääministeri

text: Tunisian pääministeri johtaa maan hallitusta. Presidentti nimittää pääministerin. Tunisia itsenäistyi vuonna 1956.


title: Pakistaninkerttunen

text: Pakistaninkerttunen ("Chaetornis striata") on aasialainen varpuslintu. Sen laikuittainen elinympäristö käsittää Pakistanin koillisosan ja sieltä itään Bangladeshiin ja Intian koillisosaan. Se talvehtii Intian niemimaan keski- ja eteläosissa. Thomas C. Jerdon kuvaili lajin holotyypin Nilgiristä, Etelä-Intiasta 1841.


title: Malcolm McLaren

text: Malcolm Robert Andrew McLaren (22. tammikuuta 1946 – 8. huhtikuuta 2010) oli englantilainen laulaja ja liikemies sekä Sex Pistolsin ja New York Dollsin manageri. 1970-luvulla hän ja naisystävänsä Vivienne Westwood vaikuttivat punkin nousuun pukeutumisen muoti-ilmiöksi. Omalla muusikonurallaan hän julkaisi useita albumeja.


title: Tummapyrstökerttunen

text: Tummapyrstökerttunen ("Graminicola bengalensis") on aasialainen varpuslintu. Sen elinympäristö käsittää Intian pohjois- ja koillisosat sekä läheiset alueet Nepalista ja Koillis-Bangladeshista (nimialalaji "bengalensis"), Myanmarin kaakkoisosan, Koillis-Vietnamin ja Etelä-Kiinan Hainanin (alalaji "striatus"), sekä Kaakkois-Kiinan (alalaji "sinicus"). Thomas C. Jerdon kuvaili lajin holotyypin Intian Cacharista 1863.


title: Viuhkakerttunen

text: Viuhkakerttunen ("Schoenicola platyurus") on Intian kotoperäinen varpuslintu. Se elää maan lounaisosan Länsi-Ghattien vuoristoalueella. Thomas C. Jerdon kuvaili lajin holotyypin Goodaloorista Nilgirivuorten alarinteiltä 1844.


title: Afrikanviuhkakerttunen

text: Afrikanviuhkakerttunen ("Schoenicola brevirostris") on afrikkalainen varpuslintu. Sen elinympäristö käsittää pääosan Sahelin eteläpuolista Afrikkaa aina Etelä-Afrikkaan saakka. Siitä tunnetaan kaksi alalajia. Karl Jakob Sundevall kuvaili lajin holotyypin Natalin Umlazijoen yläjuoksulta 1850.


Yleisurheilun sisäratojen Suomen-mestaruuskilpailut 2003 järjestettiin Kuortaneella, Kuortaneen urheiluopiston Kuortanehallissa 22.–23.2.2003. Käytetty juoksurata oli 200 metriä pitkä.


Command & Conquer: Tiberian Sun: Firestorm on vuonna 2000 julkaistu lisäosa pelille . Peli jatkaa tarinaa siitä, mihin jäätiin Toisen Tiberiumsodan jälkeen.


title: Command & Conquer: Tiberian Sun: Firestorm

text: Hävittyään Toisen Tiberiumsodan Nodin Veljeskunta oli jakaantunut useisiin osastoihin, jotka kinastelivat siitä, kuka on veljeskunnan johtaja Kanen kuoleman jälkeen. Antonin Slavik päättää aktivoida tekoäly CABALin uudelleen yhdistääkseen veljeskunnan yhdeksi. Pelaajan onnistuttua saamaan CABALin osat GDI:n hallusta, Slavik käynnisti CABALin. CABAL määräsi pelaajan käyttämään Toxin sotilaita ohjaamaan ihmisten avulla Tiberiumolennot GDI:n kimppuun. Tämän jälkeen CABAL määräsi pelaajan surmaamaan mutanttijohtaja Tratoksen ja hakemaan Tacituksen mutanttien käsistä. Sisäpiiri vakuuttuu että CABAL on muuttunut vaaralliseksi ja yrittävät deaktivoida CABALin, mutta CABAL surmaa sisäpiirin johtajat Slavikia lukuun ottamatta. Slavik määrää pelaajan evakuoimaan joukkonsa CABALin lähettyviltä. Tämän jälkeen Slavik määrää pelaajan nappaamaan GDI:n päätietokoneen EVA:n. Slavik muodostaa liiton GDI:n kanssa CABALia vastaan. Nodin joukot tuhoavat ensin CABALin valtavat harvesterarmeijat. Pitkän taistelun jälkeen Nodin ja GDI:n joukot tuhoavat CABALin keskusytimen. Slavikin juhlistaessa voittoa joukkojensa kanssa paljastuu, että CABAL on pitänyt Kanen ruumista elossa kyrogeenisessä kapselilla. CABAL sulauttaa itsensä Kanen mieleen sanoen viimeiset sanansa: "Direktiivimme täytyy asettaa uudelleen".


text: Mutanttijohtaja Tratos ilmoittaa Dr. Trudeaulle Tacituksen löytymisestä Kanen pyramidista. Matkalla kuitenkin ionimyrsky pudottaa sitä kuljettaneen Kodiak aluksen alas. Pelaaja noutaa Tacituksen Kodiakin hylystä. Tämän jälkeen pelaaja joutuu puolustamaan GDI:n joukkoja tiberiumolennoilta (Visceroid, Tiberian Fiend ja Tiberium Floater). Tämän jälkeen Pelaaja kukistaa neljä siviilikapinajohtajaa rauhoittaakseen mellakoita. Tratoksen kuoleman jälkeen Trudeau ehdottaa kenraali Cortezille CABALin nappaamista Tacituksen tutkimiseksi. CABALin kakkosydin napataan GDI:n haltuun. CABAL lähettää pelaajan hakemaan Tacituksen puuttuvaa osaa. Pelaaja kohtaa kultinlahkon jäseniä ja pappeja ja taistelee heidän kanssaan. Saatuaan Tacituksen kaikki osat, CABAL julistaa sodan GDI:lle. Pelaaja evakuoi Dr Trudeaun ja tuhoaa CABALin kakkosytimen. Tämän jälkeen pelaaja tuhoaa CABALin kyborgikompleksit estääkseen CABALia muuttamasta siviilejä kyborgeiksi. GDI solmii väliaikaisen liiton Nodin kanssa CABALin tuhoamiseksi. Pelaaja onnistuu voittamaan CABALin puolustuksen, mutta CABALilla on vielä salainen ase: valtava Core Defender robotti. Pitkän taistelun jälkeen robotti tuhotaan ja GDI:n joukot tuhoavat CABALin keskusytimen. Trudeau ilmoittaa Cortezille tiedosta, joka koskee Tacitusta. Tietojen perusteella kehitetään laite, jolla Tiberiumin leviämistä voidaan hallita.


Yleisurheilun sisäratojen Suomen-mestaruuskilpailut 2002 järjestettiin Tampereella, Pirkkahallissa 16.–17.2.2002. Käytetty juoksurata oli 300 metriä pitkä.


title: Ugashikjoki

text: Ugashikjoki () on Yhdysvaltain Alaskan osavaltiossa Alaskan niemimaalla sijaitseva 67 kilometrin mittainen joki. Se laskee Lower Ugashik Lake -järvestä länteen Beringinmeren Bristolinlahteen. Joen suulla on Ugashik Bay -niminen estuaarilahti.


title: Ugashikjoki

text: Ugashikjokeen yhtyy vasemmalta kaksi merkittävää sivujokea lähellä sen suuta, King Salmon River ja Dog Salmon River. Pienempi Dago Creek virtaa oikealta Ugashik Bay -estuaariin. Estuaarin ja Bristolinlahden yhtymäkohtaa kutsutaan nimellä Smoky Point.


title: Ugashikjoki

text: Ugashikjoki on merenkulkukelpoinen aina Ugashik Laken tuntumassa olevaan suvantojärveen asti. Sen yläpuolinen koski toimii Alaska Department of Fish and Gamen lohenlaskentapaikkana.


title: Ugashikjoki

text: Jokeen nousee useita eri Tyynenmeren lohilajeja ja se on yksi maailman suurimman punalohen nousun pääjoista.


title: De Wallen

text: De Wallen tai de Walletjes on yksi Amsterdamin tunnetuimmista Punaisten lyhtyjen alueista. Prostituutiota harjoitetaan pääasiassa noin 250x250 metrin laajuisella alueella, jonka pohjoinen raja on Lange/Korte Niezel, itäinen raja Zeedijk/Nieuwmarkt, eteläinen raja Koestraat/St. Jansstraat ja läntinen raja Warmoesstraat. Bordelleja on erityisesti seuraavilla kaduilla: Barndesteeg, Bethlehemsteeg, Bloedstraat, Dollebegijnensteeg, Enge Kerksteeg, Goldbergersteeg, Gordijnensteeg, Molensteeg, Monnikenstraat, Oudekerksplein, Oudekennissteeg, Oudezijds Achterburgwal, Oudezijds Voorburgwal, Sint Annendwarsstraat, Sint Annenstraat, Stoofsteeg sekä Trompettersteeg.


title: Sinivuokko-käenkaalityyppi

text: Sinivuokko-käenkaalityyppi ("Hepatica-Oxalis"-tyyppi, HeOT) on Suomen metsätyyppiopin mukainen lehtotyyppi. Se on Etelä-Suomen hemiboreaalisella ja eteläboreaalisella vyöhykkeellä tuoreen runsasravinteisen lehdon päätyyppi. Eteläisen Suomen jalopuulehdot ovat usein tätä lehtotyyppiä.


title: Sinivuokko-käenkaalityyppi

text: Sinivuokko-käenkaalityypin lehdon kenttäkerroksen kasvillisuuden tyypillisiä lajeja ovat nimilajien, käenkaalin ("Oxalis acetosella") ja sinivuokon ("Hepatica nobilis"), lisäksi valkovuokko ("Anemone nemorosa"), keltavuokko ("Anemone ranunculoides"), mustakonnanmarja ("Actaea spicata"), kaiheorvokki ("Viola selkirkii"), lehtokorte ("Equisetum pratense"), sudenmarja ("Paris quadrifolia"), lehtoimikkä ("Pulmonaria obscura"), pysty- ja hentokiurunkannus ("Corydalis solida", "C. intermedia" ), lehtoleinikki ("Ranunculus fallax" coll.), lehtoarho ("Moehringia trinervia"), lehto-orvokki ("Viola mirabilis"), lehtopähkämö ("Stachys sylvatica"), jänönsalaatti ("Mycelis muralis"), aitovirna ("Vicia sepium"), vuohenputki ("Aegopodium podagraria"), tesma ("Milium effusum") ja tammivyöhykkeellä lehtosinijuuri ("Mercurialis perennis"). Tosin sinivuokko saattaa joskus puuttuakin.


title: Peter Pacult

text: Peter Pacult (s. 28. lokakuuta 1959) on itävaltalainen jalkapallovalmentaja ja entinen hyökkääjä. Tammikuusta 2018 lähtien hän on toiminut albanialaisen FK Kukësin päävalmentajana.


title: Peter Pacult

text: Pacult aloitti ammattilaisuransa Wiener Sport-Clubissa 1981. Hyökkääjänä pelannut Pacult vakiinnutti nopeasti paikkansa seuran avauskokoonpanossa ja seuraavana vuonna hän debytoi jo Itävallan maajoukkueessa. Hän edusti Wiener SC:tä kolme kautta ja teki 103 Bundesliiga-ottelussa 46 maalia.


title: Peter Pacult

text: Wiener SC:stä Pacult siirtyi toiseen Wienin suurseuraan, työväenjoukkueena tunnettuun SK Rapid Wieniin. Pesti Rapidissa ei ollut yhtä menestyksekäs Pacultille, vaikka hän voittikin Itävallan cupin mestaruuden 1985. Liigassa Rapid jäi molemmilla Pacultin kausilla hopealle. Hän siirtyi 1986 FC Swarovski Tiroliin, jossa voitti kaudella 1988–1989 Bundesliigan maalikuninkuuden 26 osumallaan. Samana vuonna legendaarisen Ernst Happelin luotsaama joukkue juhli myös Itävallan mestaruutta. Kaikkiaan Pacult pelasi Swarowski Tirolissa 184 liigaottelua iskien niissä peräti 104 maalia.


title: Peter Pacult

text: Vuonna 1992 Pacult jätti Swarowskin ja siirtyi yhden FC Linzissä vietetyn kauden jälkeen saksalaiseen TSV 1860 Müncheniin, jonka kanssa hän nousi Bundesliigaan keväällä 1994. Kahden Saksassa vietetyn kauden jälkeen Pacult palasi kotimaahansa ja pelasi uransa viimeisen kauden 1995–1996 Wienin toisessa suurseurassa FK Austria Wienissä.


title: Peter Pacult

text: Itävallan maajoukkueessa Pacult esiintyi urallaan 24 kertaa ja onnistui kerran maalinteossa. Häntä ei kuitenkaan valittu maan joukkueeseen MM-kisoihin 1990.


title: Peter Pacult

text: Valmennusuransa Pacult aloitti TSV 1860 Münchenin apulaisvalmentajana 1996. Hän toimi seuran pitkäaikaisen päävalmentajan Werner Lorantin aisaparina viisi vuotta. Kun Lorant sai lokakuussa 2001 potkut, nousi Pacult seuran päävalmentajaksi. Hän johdatti seuran debyyttikaudellaan Bundesliigassa yhdeksänneksi ja sai jatkaa tehtävässä. Kausi 2002–2003 ei kuitenkaan sujunut odotusten mukaisesti ja hän sai potkut maaliskuussa 2003.


title: Peter Pacult

text: Tämän jälkeen Pacult toimi kaudella 2004–2005 kotimaassaan FC Kärntenin päävalmentajana. Joulukuussa 2005 hän palasi jälleen Saksaan siirtyen Dynamo Dresdenin päävalmentajaksi. Hän ei kuitenkaan onnistunut pelastamaan seuraa putoamiselta 2. Bundesliigasta Regionalligaan. Dynamon Regionalliga-kausi alkoi hyvin ja seura oli kuuden ottelun jälkeen sarjakärjessä. Tästä huolimatta Pacult erosi joukkueen valmentajan tehtävistä, sillä SK Rapid Wien oli vihjannut haluavansa hänet joukkueen valmentajaksi.


title: Peter Pacult

text: Pian eronsa jälkeen Pacult siirtyi Rapid Wienin päävalmentajaksi. Debyyttikausi päättyi seuran osalta neljänteen sijaan, mutta jo seuraavalla kaudella Pacult johdatti seuran taistelemaan mestaruudesta ja lopulta myös voitti joukkueineen Rapidin historian 32. mestaruuden.


title: Peter Pacult

text: Seuraava kausi toi mukanaan karvaan pettymyksen mestaruuden karattua Red Bull Salzburgille. Tulokset eurokentilläkin olivat hiukan odotettua vaisumpia. Kesällä 2009 Pacult uudisti yllättäen valmennusryhmäänsä. Kaudella 2009–2010 Rapid joutui antamaan periksi Red Bullille mestaruustaistelussa. Myös joukkueen yllättävä putoaminen cupin puolivälierissä nosti fanit vaatimaan potkuja Pacultille. Kaudella 2010–2011 Rapid jäi edelleen terävimmän kärjen taakse ja Pacultin välit seurajohdon kanssa kiristyivät. Lopulta Pacult sai potkut huhtikuussa 2011 luottamuspulan vuoksi. Viimeiseksi otteluksi jäi 0–2 tappio SK Sturm Grazille. Liigassa Rapid oli viidentenä, kahdeksan pistettä kärkijoukkue FK Austria Wienin takana.


title: Peter Pacult

text: Toukokuussa 2011 Pacult allekirjoitti kaksivuotisen sopimuksen Saksan Regionalligassa pelaavan RB Leipzigin kanssa. Pacult ei onnistunut nostamaan leipzigilaisseuraa 3. Ligaan ja hänen toimintaansa arvosteltiin ankarasti. Lopulta seurajohto erotti itävaltalaisvalmentajan kesällä 2012.


title: Peter Pacult

text: Joulukuussa 2012 Pacult palasi Dynamo Dresdenin päävalmentajaksi kesäkuuhun 2014 ulottuvalla sopimuksella. Itävaltalaisvalmentajan johdolla Dynamo säilytti sarjapaikkansa 2. Bundesliigassa ollen sarjassa lopulta sijalla 16. Kausi 2013/14 alkoi Dynamon osalta jälleen heikosti ja Pacult sai potkut elokuussa 2013, kun seura ei ollut voittanut yhtään neljästä ensimmäisestä liigaottelustaan.


title: Peter Pacult

text: Huhtikuussa 2015 Pacult palasi valmennustehtäviin Itävallan 2. Bundesliigassa pelanneen Floridsdorfer AC:n päävalmentajana. Pacult pelasti FAC:n putoamiselta sarjasta, mutta kausi 2015/16 alkoi kehnosti. Huonojen peliesitysten myötä joukkue putosi myös Itävallan cupista ja Pacult sai potkut syyskuussa 2015.


title: Peter Pacult

text: Lokakuussa 2016 Pacult siirtyi slovenialaisen NK Zavrčin päävalmentajaksi, mutta sai potkut vain kahden viikon jälkeen.


title: Peter Pacult

text: Tammikuussa 2017 Pacultista tuli Kroatian liigan jumbojoukkue HNK Cibalian päävalmentaja. Pacult ei saanut Cibalian peliesityksiä parantumaan ja viiden tappiollisen ottelun jälkeen seurajohto erotti hänet jo maaliskuussa.


title: Peter Pacult

text: Kesäkuussa 2017 Pacultin ura jatkui Serbiassa FK Radnički Nišin päävalmentajana. Pesti päättyi kuitenkin potkuihin jo saman vuoden syyskuun alussa.


title: Peter Pacult

text: Tammikuussa 2018 Pacultista tuli albanialaisen FK Kukësin päävalmentaja.


title: Caravan (kappale)

text: ”Caravan” on Juan Tizolin ja Duke Ellingtonin säveltämä jazzstandardi vuodelta 1936. Ellingtonin orkesteri, jossa Tizol soitti pasuunaa, soitti kappaletta usein ja nauhoitti useita eri sovituksia siitä. Ellingtonin yhtyeellä oli tapana soittaa se aina konsertin toisena kappaleena.


title: Caravan (kappale)

text: Ensimmäisen nauhoituksen kappaleesta teki Barney Bigard yhtyeensä kanssa. Vuonna 1946 Billy Eckstine nauhoitti ensimmäisen hittiversion sanojen kanssa. Sanat kirjoitti Ellingtonin manageri Irving Mills. Kappale esitetään kuitenkin useimmiten instrumentaalina, eikä Millsin nimeä aina mainita. Tizolin kerrotaan alun perin myyneen oikeudet kappaleeseen Millsille 25 dollarilla, mutta myöhemmin kappaleen muodostuttua hitiksi Mills suostui myöntämään pasunistille osan sävellyksen rojalteista.


title: Caravan (kappale)

text: Kappaleessa vuorottelevat latinomusiikkipohjaiset rytmiset osiot ja jazzmaisemmat, harmonisesti monimutkaisemmat jaksot. Kappaleen harmonia viittaa swing-aikakaudella yleisesti käytössä olleeseen George Gershwinin ”I Got Rhythm” -kappaleen sointukulkuun.


title: Caravan (kappale)

text: Reino Helismaa teki kappaleeseen suomenkieliset sanat nimellä "Karavaani" ja sen levytti ensimmäisenä lauluyhtye Trubaduurit vuonna 1956, seuraavana vuonna siitä tekivät omat versionsa Tuula Siponius ja Olavi Virta.


title: Take the ”A” Train

text: ”Take the ’A’ Train” on jazzstandardi, jota Duke Ellingtonin orkesteri käytti tunnuskappaleenaan. Sen kirjoitti Ellingtonin pianisti Billy Strayhorn vuonna 1941. Tuohon aikaan Ellington ei muusikkoliitto ASCAP:n lakon takia saanut soittaa omia sävellyksiään radiossa, joten hän turvautui poikansa Mercer Ellingtonin ja Strayhornin kirjoittamaan musiikkiin, koska kumpikaan ei kuulunut liittoon.


title: Take the ”A” Train

text: Kappaleen nimi tuli Ellingtonin Strayhornille vuonna 1939 kirjoittamasta muistilapusta, jossa oli ohjeet miten päästä tämän asunnolle. Ohje alkoi ”Mene A-junalla...” ja viittasi New Yorkin metrolinjaan. Strayhorn oli ensin hylännyt sävellyksen, koska se kuulosti liikaa kilpailevan yhtyeen sovittajan Fletcher Hendersonin tyyliltä. Kun Ellingtonin vanhaa tunnuskappaletta ei saanut ASCAP:n lakon aikana soittaa, ”Take the ’A’ Train” otettiin sen korvaajaksi. Kappale säilytti tämän asemansa lakon loputtuakin, aina Ellingtonin kuolemaan asti.


title: Take the ”A” Train

text: Ray Nance soitti Ellingtonin vuoden 1941 nauhoituksessa trumpettisoolon, josta tuli tärkeä osa kappaletta. Ellingtonin konserteissa Nancen piti toistaa soolonsa nuotista nuottiin, ja kun trumpetinsoittaja lähti yhtyeestä, Cootie Williams jatkoi soolon soittamista konserteissa. Betty Roche nauhoitti vuonna 1952 ensimmäisen lauletun version alun perin instrumentaaliksi sävelletystä kappaleesta. Sanat kirjoitti mahdollisesti Roche itse.


title: In a Sentimental Mood

text: ”In a Sentimental Mood” on jazzstandardi jonka nauhoitti ensimmäisenä Duke Ellingtonin orkesteri vuodelta 1935. Ellington oli merkitty teoksen säveltäjäksi, mutta melodian on spekuloitu olevan alun perin alttosaksofonisti Otto ”Toby” Hardwickin kirjoittama.


title: In a Sentimental Mood

text: Vaikka Ellingtonin ensimmäinen nauhoitus ei osoittautunutkaan hitiksi, kappaleen nostivat suosioon seuraavana vuonna Benny Goodmanin ja Ozzie Nelsonin versiot. Kappaleen nauhoittivat 1930-luvulla myös muun muassa Jimmy Dorsey, Mills Blue Rhythm Band ja Dick McDonough. Belgialainen kitaristi Django Reinhardt nauhoitti oman versionsa Quintette du Hot Club de France -yhtyeensä kanssa vuonna 1937. Vaikka useimmat versiot olivat instrumentaaleja, kappaletta esitettiin myös lauluna Irving Millsin ja Manny Kurtzin kirjoittamilla sanoilla. Yhteen aikaan yhdeksän eri radio-ohjelmaa käyttivät sävellystä tunnusmusiikkinaan.


title: In a Sentimental Mood

text: 1940-luvulle tultaessa kappaleen suosio hiipui hieman, mutta Sonny Rollinsin ja Art Tatumin nauhoitettua omat versionsa vuonna 1953 se nousi uudelleen pinnalle. Tatum soitti myöhemmin kappaletta yhdessä George Gershwinin sävellyksen ”Someone to Watch Over Me” kanssa, kiinnittäen huomiota melodioiden samankaltaisuuteen. Molemmat käyttivät pentatonista asteikkoa ja varioivat samaa kuuden nuotin mittaista alkumelodianpätkää.


title: In a Sentimental Mood

text: Ellington jatkoi kappaleen soittamista myös myöhemmin urallaan. Eräs tunnettu nauhoitus on vuodelta 1962 saksofonisti John Coltranen kanssa, joka julkaistiin albumilla "Duke Ellington and John Coltrane".


Yleisurheilun sisäratojen Suomen-mestaruuskilpailut 2001 järjestettiin Oulussa, Ouluhallissa 17.–18.2.2001. Käytetty juoksurata oli 304 metriä pitkä.


title: Mikä voi olla sen mukavampaa

text: ”Mikä voi olla sen mukavampaa” (englanniksi ”My Favorite Things”) on Richard Rodgersin säveltämä valssi vuoden 1959 Broadway-musikaalista "Sound of Music". Alkuperäiset englanninkieliset sanat kirjoitti Oscar Hammerstein II ja suomeksi kappaleen käänsi Esko Elstelä. Broadwayllä laulun esitti Mary Martin, ja vuonna 1965 ensi-iltansa saaneessa musikaalin elokuvaversiossa sen lauloi Julie Andrews.


title: Mikä voi olla sen mukavampaa

text: Kappale on saavuttanut myös jazzstandardin aseman, ja monet jazzin huippunimistä ovat levyttäneet sen. John Coltrane äänitti tunnetun sopraanosaksofoniversion kappaleesta vuonna 1961 julkaistulle albumilleen "My Favorite Things" ja käytti sitä vakituisena numerona konserteissaan vuoteen 1965 asti. Coltranen konserttitaltioinneissa on julkaistu ainakin 18 versiota kappaleesta. Kappaleen ovat levyttäneet myös muun muassa Herb Alpert, Tony Bennett, Dave Brubeck, Petula Clark, Helen Merrill, McCoy Tyner ja Sarah Vaughan.


title: Baseball kesäolympialaisissa 1988

text: Baseball järjestettiin näytöslajina vuoden 1988 kesäolympialaisissa viimeistä kertaa. Pelit pelattiin Chamshil Baseball Stadionilla 19.–28. syyskuuta 1988. Joukkueita oli kahdeksan, joista viisi pelasi myös vuonna 1984. Ensimmäiseksi sijoittui Yhdysvallat, toiseksi Japani ja kolmenneksi Puerto Rico.


title: Viitalankylä (Parkano)

text: Viitalankylä sijaitsee Parkanon kaupungissa Vuorijärvi Vuorijärven rannalla Karviantien varressa. Viitalankylässä on paljon kesämökkejä.


Yleisurheilun sisäratojen Suomen-mestaruuskilpailut 2000 järjestettiin Kuopiossa, Kuopio-hallissa 12.–13.2.2000. Käytetty juoksurata oli 337 metriä pitkä.


title: Parkanon Urheilijat

text:
Parkanon Urheilijat on vuonna 1940 perustettu urheilun yleisseura, jonka lajeina ovat hiihto, lentopallo, pesäpallo, suunnistus, soutu, yleisurheilu ja kuntourheilun eri muodot. Jäseniä seuralla on noin 600.
Parkanon Urheilijat omistavat Parkanossa sijaitsevan Käenkoski -juhlakeskuksen.


title: Moottoripyöräilyn Qatarin Grand Prix 2010

text: Qatarin Grand Prix oli kauden 2010 avauskilpailu. Se ajettiin 9.–11. huhtikuuta Losail International Circuitilla.


title: Moottoripyöräilyn Japanin Grand Prix 2010

text: Japanin Grand Prix on kauden 2010 14. osakilpailu. Se ajetaan Twin Ring Motegissa 2.-3. lokakuuta. Alun perin kisa piti ajaa kauden toisena kilpailuna, mutta Islannissa sattuneen tulivuorenpurkauksen takia kisa päätettiin siirtää myöhemmälle ajankohdalle..


title: Dactyl

text: Dactyl on päävyöhykkeen asteroideihin kuuluvan pikkuplaneetta 243 Idan kuu. Se tunnetaan myös nimellä (243) Ida I. Kuu sai nimensä kreikkalaisen mytologian Dactylien mukaan, jotka olivat Idavuorella asuvia myyttisiä olentoja. Ennen kuin kuu sai nimensä se tunnettiin tunnuksella S/1993 (243) 1. Kuu löytyi Galileo-luotaimen 28. elokuuta 1993 suorittaman Idan ohilennon aikana otetuista kuvista 17. helmikuuta 1994. Dactylin mitat ovat vain 1,6 x 1,4 x 1,2 kilometriä ja sen keskietäisyys Idasta on noin 108 km. Dactyl oli ensimmäinen löydetty asteroidin kuu, muttei ensimmäisenä löydetty kaikista pikkuplaneettojen kuista. Transneptunisen kohteen 134340 Pluto kuu Kharon oli nimittäin löydetty jo vuonna 1978, mutta Plutoa pidettiin virheellisesti planeettana vielä Dactylin löytymisen aikoihin.


title: Moottoripyöräilyn Espanjan Grand Prix 2010

text: Espanjan Grand Prix oli kauden 2010 toinen kilpailu. Se ajettiin Circuito Permanente de Jerez'ssä 1.-2. toukokuuta. Kilpailun oli alun perin tarkoitus olla kauden kolmas kisa, mutta edeltävä Japanin Grand Prix siirrettiin lokakuulle Islannin tulivuoren purkauksen takia, joka sekoitti lentoliikenteen.


title: Rönkkönen

text: Rönkkönen on suomalainen sukunimi, jonka haltijoita toukokuussa 2012 oli 200 elossa olevaa henkilöä.


title: Rönkkönen

text: Eräitä Rönkkönen-nimisiä henkilöitä ovat: